АНДИЖОН ВИЛОЯТИ МУСИҚАЛИ ДPАМА ТЕАТPИ ИЖОДКОPЛАPИ МАНҒИТДА ПPЕМЬЕPА НАМОЙИШ ЭТИШДИ - AmuNews.uz - энг сўнгги янгиликлар\nАНДИЖОН ВИЛОЯТИ МУСИҚАЛИ ДPАМА ТЕАТPИ ИЖОДКОPЛАPИ МАНҒИТДА ПPЕМЬЕPА НАМОЙИШ ЭТИШДИ\nБир неча кундирки, республикамиз пойтахти Нукус шаҳри байрам оғушида: “Сени куйлаймиз, замондош” деб номланган мамлакатимиз драма театрларининг анъанавий бешинчи кўрик фестивали бўлиб ўтмоқда. Мусиқа драма театрлари ижодий жамоалари бу ерда замонамизнинг қаҳрамонлари образи мукаммал ўз ифодасини топган спектаклларини намойиш этишмоқда, ижодкорлар бир-бирлари билан ўзаро ижодий фикр алмашиб, тажриба алмашишмоқда.\nМазкур анжуманда Андижон вилояти мусиқали драма театри жамоаси Баҳодир Мурод Алининг “Муножот” спектаклини намойиш этишди. Нукус шаҳар ёш томошабинлар театрида бўлиб ўтган спектакл премьерасини томошабинлар жуда илиқ қарши олишди.\nШу йилнинг 14 июнь куни мазкур жамоа туман Маданият бўлими томошалар залида шу спектаклни амударёликлар ҳукмига ҳам ҳавола этишди. Исҳоқжон Эргашев режиссёрлигида саҳналаштирилган спектаклда бош қаҳрамон Озода образи орқали ҳаёт ташвишларига бўйин эгмай, ўз эътиқодига содиқ қолган, курашган ва орзу-ниятларига эришган замонамиз қаҳрамони гавдалантирилган. Спектаклда ролларни Ўзбекистонда хизмат кўрсатган артист Мурувватхон Қодирова ҳамда тажрибали санъаткорлар Иброҳимжон Норматов, Мавлуда Боймуродова, Шоҳистахон Маҳмудова, Ҳабибулло Юнусовлар ва ёш иқтидорли актёрлар ижро этишган.\n- Бизнинг премьерамизни Нукусда ҳам, Манғитда ҳам томошабинлар зўр қизиқиш билан томоша қилишгани жуда руҳимизни кўтариб юборди. Бизга керакли шароит яратиб беришгани учун жуда миннатдор бўлдик. Ижодкорлар учун томошабин эътибори, олқишидан улкан мукофот йўқ, - дейди спектакл режиссёри Исҳоқжон Эргашев.\nАмударёликлар спектакл премьерасини мароқ билан томоша қилдилар ва кўнгилли дам олдилар.


ЎзА - Ўзбекистон Президенти Туркманистон Вазирлар Маҳкамаси Раисининг ўринбосарини қабул қилди\nБугун, 1 ноябрь куни, Ўзбекистон Республикаси Президенти Шавкат Мирзиёев ШҲТга аъзо давлатлар Ҳукуматлар раҳбарлари кенгаши мажлисида иштирок этиш учун мамлакатимизда амалий ташриф билан бўлиб турган Туркманистон Вазирлар Маҳкамаси Раисининг ўринбосари, ташқи ишлар вазири Рашид Мередовни қабул қилди.\nДавлатимиз раҳбари меҳмонни самимий қутлар экан, олий даражада очиқ ҳамда ишончга асосланган мулоқот йўлга қўйилгани ва бу Ўзбекистон-Туркманистон стратегик шериклик муносабатларини янги даражага кўтарганини катта мамнуният билан қайд этди.\nРашид Мередов Ўзбекистон Республикаси Президентига самимий қабул учун миннатдорлик билдирди ҳамда Туркманистон Президенти Гурбангули Бердимуҳамедовнинг саломи ва энг эзгу тилакларини етказди.\nУчрашувда савдо-иқтисодий, транспорт-коммуникация, энергетика, қишлоқ хўжалиги ва иқтисодиётнинг бошқа тармоқларида ўзаро манфаатли ҳамкорликни мустаҳкамлаш учун катта салоҳият мавжудлиги қайд этилди.\nҲудудлараро алоқалар ва маданий-гуманитар алмашинувни кенгайтириш муҳим экани таъкидланди.\nШунингдек, минтақавий аҳамиятга молик масалалар, жумладан, келгусида икки ва кўп томонлама форматда ўтадиган олий даражадаги тадбирларни инобатга олган ҳолда кўриб чиқилди.


Корхона ҚҚС ҳисоботини тақдим этаётганди ҚҚС бўйича ҳисоботнинг 7-иловасида божхона бошқармасига тўланган ҚҚС суммаси акс эттириладими? Агарда акс эттирилса унинг 6 (Етказиб бериш киймати ҚҚСсиз) ва 7- (ҚҚС суммаси) устунларида қайси сумма акс эттирилади? | BUXGALTER.UZ\nID вопроса: 10782\nТекстиль МЧЖ чет элдан импорт эҳтиёт қисмлар сотиб олди. Эҳтиёт қисмларнинг умумий қиймати 14 000 000 сўм. Эҳтиёт қисмлар бўйича божхона юк декларациясини расмийлаштирганда божхона бошқармасига ҚҚС 3 100 000 сўм тўланди. Божхона божи 500 000 сўм. Текстиль МЧЖ ЯСТ тўловчиси бўлиб, ихтиёрий равишда ҚҚС тўловчиси ҳисобланади.


ЖССТ: Европа ва АҚШда болалар ўртасида номаълум хасталик тарқалмоқда — Sof.uz\nЖССТ: Европа ва АҚШда болалар ўртасида номаълум хасталик тарқалмоқда\n19.04 14:47 206 Тиббиёт\nДунёнинг қатор мамлакатларида болалар ўртасида номаълум инфекция тарқалмоқда. Касаллик кичик ёшли беморларнинг жигарига зиён етказиб, оғир ҳолатларни келтириб чиқаряпти.\nЖаҳон соғлиқни сақлаш ташкилотининг маълум қилишича, ҳозир Буюк Британияда 74, Испанияда 3 ва Ирландияда 4 та шундай ҳолат бўйича текширувлар бошланган.\nАҚШда эса 9 та нохуш вазият бўйича тергов олиб бориляпти. Уларнинг барчаси Алабама штатида рўйхатга олинган. Беморлар — 1 ёшдан 6 ёшгача бўлган болалар. Ушбу сирли касаллик улардан икки нафарида жигар трансплантациясига муҳтожликни юзага келтирди.\nҲозир соғлиқни сақлаш тизими мутасаддилари бошқа штатларда ҳам бу сингари ҳолатлар юз берганми, йўқми, шу ҳақда маълумотлар тўплашяпти.\nЖССТга мазкур ноодатий хасталик тўғрисида илк бор шу йилнинг апрель ойида хабар келиб тушган. Кейинроқ Шотландияда 10 нафар бола жигар зарарланиши билан шифохонага ётқизилгани маълум бўлди. Беморлардан бири январь ойида, қолган тўққиз нафари эса март ойида хасталикка чалинган. Уларнинг барчасига гепатит ташхиси қўйилган.\nБолакайларда сарғайиш, диарея ва қорин оғриғи каби умумий белгилар мавжуд эди. Ўшандан буён Буюк Британияда яна камида 64 та шундай ҳолат аниқланди. Шукрки, беморлардан ҳеч бири вафот этгани йўқ. Аммо энди олти нафари жигар трансплантациясига муҳтож.\nЛаборатория текширувларида ушбу касалликни келтириб чиқарувчи инфекция гепатит А, В, С ва Е вируслари эмаслиги маълум бўлди. Мутахассислар бу ҳолат аденовируслар тарқалиши кучайгани билан боғлиқ бўлиши мумкин, деган фикрда.\nЧунки ана вируснинг айрим турлари нафақат иситма, томоқ оғриғи, йўтал, балки ошқозон ва ичакларнинг яллиғланиши каби асоратларни ҳам келтириб чиқариши кузатилган.\nЖССТ баёнотида айтилишича, касалликнинг ўзига хос вируслар билан боғлиқлигини аниқлаш учун кўпроқ лаборатория текширувлари зарур. Бироқ ташкилот ҳозирча ушбу номаълум хасталикка доир ҳеч қандай эпидемиологик хавфни эълон қилгани йўқ.


БОЛАСИНИ 2 МИЛЛИОН СЎМ ВА БИР ГИЛАМГА АЛМАШМОҚЧИ БЎЛДИ\nЖамият 15.12.2018 388\nДунёнинг ишлари қизиқ: кимдир тирноққа зор, яна биров боладан безор. Қарши шаҳри Ғафур Ғулом маҳалласида яшовчи А.Х. анчадан бери бефарзанд экани сабаб ҳамма қатори ўз хонадонида ҳам чақалоқ овози, йиғиси, кулгиси жаранг сочишини астойдил орзу қилиб юрарди. Қамашилик қиз Ш.Қ. эса Қарши шаҳрида яшаб, енгилтаклиги оқибатида ҳомиладор бўлиб қолган, уйга қайтишга қўрқиб, туғилажак боласини кимга бўлса ҳам сотиб юборишни режа қилиб юрганди.\nҲар иккисининг нияти А.Х. қариндошиникида меҳмон бўлган кунда кесишди. Бу ерда у Ш.Қ. ҳақида, у боласини боқолмаслиги сабаб бирор кишига бериб юбориш ниятида экани хусусида эшитди. Анчадан бери ўйлаб юргани ниҳоят оёғи остидан чиқиб қолгани А.Х.нинг тинчини бузди. Кейин аста қариндошига дил ёрди ва агар бола туғилса, уни онаси ўзига бериш-бермаслигини сўради. Қариндош ҳам кўп куттирмай, 2 кундан кейин телефон қилиб, жувон розилигини билдирди.\nИши "юришганидан" мамнун А.Х. жувон яшайдиган ижара уйига бориб, бола туғилгунга қадар кетадиган, хусусан, туғруқхона, дори-дармон билан боғлиқ харажатларни ўз зиммасига олишини айтиб, бола дунёга келгач ўзаро келишиб олишларига шартлашиб қайтди.\nШу йилнинг 20 август куни тўлғоқ бошлангани сабабли Ш.Қ.ни вилоят перинатал марказига олиб борди, келишилган ҳамма харажатларни тўлаб берди. 24 август куни эса Қамаши тумани фуқаролик ҳолати далолатномаларини ёзиш бўлимига бориб, туғилганлик тўғрисидаги гувоҳномани олди ва болани ўз фамилиясига ўтказиб қайтди. Чақалоқ ва онага туғруқхонадан жавоб беришганидан кейин "бола"сини олиб қайтишга борган А.Х. чақалоқ эвазига 2 миллион сўм ва бир дона гилам беришини маълум қилди. Ташвиши осон ариган қалби сўқир она бунга йўқ дермиди?! Албатта, рози бўлди. 26 август куни "хамир учидан патир" сифатида бир қизил гилам ва 350 минг сўм келди. Ўн кунлар ўтиб, 150 минг сўм, яна бир муддатдан сўнг 500 минг сўм берилди. Қолган бир миллион сўм эса нотариус орқали болани расмийлаштириб олишганидан сўнг берилиши айтилди. Она эса ўйламай-нетмай боласи эвазига олинган ҳамма пулни ўз эҳтиёжи йўлида ишлатиб юбораверди.\nМазкур ҳолат бўйича Қарши шаҳар ИИБ ходимлари томонидан тезкор суриштирув ишлари олиб борилиб, жиноят иши қўзғатилди. Жазо-ку муқаррар, бироқ миллат гултожи сифатида эъзозланадиган аёлнинг, онанинг виждони, келгусида фарзанди олдидаги жавобгарлиги-чи?! Ўшанда она ўз қилмишини нима билан изоҳларкан?!\nҚарши шаҳар ички ишлар органлари фаолиятини мувофиқлаштириш бошқармаси ходими


Ўзбекистонда 7 март куни қандай об-ҳаво кутилаётгани маълум қилинди\n«Ўзгидромет» 7 март, душанба куни учун об-ҳаво прогнозини эълон қилди.\nТошкент шаҳрида ҳаво ўзгариб туради, куннинг иккинчи ярмида ёмғир ёғади. Шамол ғарбдан 5-10 метр/секунд тезликда эсади. Ҳарорат кечаси 5-7 даража илиқ, кундузи 11-13 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, баъзи жойларда бироз ёғингарчилик (ёмғир, қор) бўлиши мумкин. Баъзи жойларда туман тушиши мумкин. Шамол ғарбдан 7-12 метр/секунд тезликда эсади. Ҳарорат кечаси 2 даража совуқ-3 даража илиқ, кундузи 6-11 даража илиқ бўлади.\nБухоро ва Навоий вилоятларида ҳаво ўзгариб туради, баъзи жойларда ёмғир ёғади. Баъзи жойларда туман тушиши мумкин. Шамол ғарбдан 7-12 метр/секунд тезликда эсади. Ҳарорат кечаси 2-7 даража илиқ, кундузи 11-16 даража илиқ бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, баъзи жойларда ёмғир ёғади. Баъзи жойларда туман тушиши мумкин. Шамол ғарбдан 7-12 метр/секунд тезликда эсади. Ҳарорат кечаси 2-7 даража илиқ, кундузи 11-16 даража илиқ бўлади.\nҚашқадарё, Сурхондарё вилоятларида ҳаво ўзгариб туради, баъзи жойларда ёмғир ёғади. Шамол ғарбдан 7-12 метр/секунд тезликда эсади. Ҳарорат кечаси 5-10 даража илиқ, кундузи 14-19 даража илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда ёмғир ёғади. Ғарбий шамол 7-12 метр/секунд тезликда эсади. Ҳарорат кечаси 4-9 даража илиқ, кундузи 13-18 даража илиқ бўлади.\nРеспубликанинг тоғли ҳудудларида ҳаво ўзгариб туради, вақти-вақти билан ёғингарчилик (ёмғир, қор) бўлади. Туман тушиши мумкин. Шамол ғарбдан 7-12 метр/секунд тезликда эсади. Ҳарорат кечаси 3 даража совуқ-2 даража илиқ, кундузи 0-5 даража илиқ бўлади.


Шайх Абдулфаттоҳ Абу Ғудда: “Саҳифалар” (54-қисм) | Azon.uz - Ахборот-таҳлилий портал\nШайх Абдулфаттоҳ Абу Ғудда: “Саҳифалар” (54-қисм)\n912 21:00 15.05.2021\n151. Фақирлик олий мақсадларни амалга оширишга тўсиқ бўлади.\nБир киши “Фақирлик қобилиятли инсонни олий мақсадларга етишдан тўсиб, энг паст ишларга ҳам рози бўладиган қилиб қўяди” деб, қуйидаги шеърни ўқийди:\nФақирлик ҳимматни паслатар чандон,\nБегона этади шиддату шаҳдни.\nЙигит фақирликда бўлмаса қачон\nОлий ишлар узра топгуси бахтни.\n152. Абу Бакр Муҳаммад ибн Ҳасан ибн Абдуллоҳ Зубайдий Ишбилий Қуртубий.\nАраб тили бўйича ўз асрининг имоми Абу Бакр Муҳаммад ибн Ҳасан ибн Абдуллоҳ Зубайдий Ишбилий Қуртубий (316-379/929-990) бу дунё неъматларининг барчасидан баҳраманд бўлиб яшаган бой кишилардан эди. Вафотидан кейин фарзандлари ҳам ўша бойликлардан узоқ муддат фойдаландилар. У фақирлик – ғурбат ва ҳаловатсизлик, бойлик эса бошпана ва роҳат эканига иқрор бўлиб, қуйидаги шеърни айтган:\nФақирлик ғурбатдир бизнинг диёрда,\nБойлик-чи ғурбатда ватанлар, демак.\nАсли бир бўлган бу Еримиз узра\nОдамлар биродар, қўшнидир, бешак.\n153. Абул Ҳусайн Аҳмад ибн Форис ибн Закариё Розий.\nЛуғат, усул ва наҳв олимларидан бири, фақиҳ, имом Абул Ҳусайн Аҳмад ибн Форис ибн Закариё Розий (329-395/941-1005) Ҳамадон шаҳрида яшаган пайтида фақирликка, камбағалликка юз тутиб, қарзлари кўпайиб кетганлигидан шикоят қилиб, шундай дейди:\nЁмғир ёғса агар Ҳамадон узра,\nЎчарми кўнглимда ёнган бу олов.\nФақирлик ўтида куярман, қара,\nБу ожў ҳолимга боқарми биров.\nУ ўзидан маслаҳат сўраб, насиҳат эшитиш учун келган одамга илм ва адабдан узоқлашишни, чунки бу иккиси инсонга фақирлик ва камбағаллик келтиришини айтиб, қуйидаги шеърни ўқиган:\nСафарга отланган дўстимга қараб\nДедим: сайрларда асло толмагин.\nБойлик истагида кезсанг юрт санаб,\nҲа не ол, илм ва адаб олмагин.\n154. Фақирликдан ўлим афзал экани ҳақида.\nЎткир зеҳн соҳиби, тарихчи, жуғрофий аллома, адиб Ёқут Ҳамавий (574-626/1179-1229) дўсти, вазир Жамолиддин Алий ибн Юсуф Қифтий Ҳалабий раҳимаҳуллоҳга ёзган рисоласида фақирликда яшашдан кўра ўлимни афзал кўришини айтади. Бу рисолани Қози ибн Халликон ўз китобида келтирган:\nЎлим фақирликдан яхшироқ, бешак,\nБойлик илинжида тарк этдим уйни.\nШиор этиб борар умидвор юрак\nХорликдан ўлим соз деган бир ўйни.\nНимадир топарман шаҳарлар кезиб\nРизқим талабида юрарман токи.\nДавлат қуши қўнгай елкамга келиб,\nНотаниш манзилда ўларман ёки.\n155. Ҳасан ибн Муҳаммад Аздий.\nФақирликда кун кечирган уламоларнинг аксарида фақирлик жуда кучайиб кетганида вазир, адиб Ҳасан ибн Муҳаммад Аздийнинг (291-352/904-964) шеърини ёдга олар эдилар. Бу зотнинг таржимаи ҳоли ва бошдан кечирганлари кейинроқ келтирилади. У ҳам камбағал бўлиб, узоқ муддат шу ҳолатда яшаган:\nЎлим сотилса гар, ўзим харидор,\nШунчаки яшашда топмадим маъни.\nЎлим келса эди, ширин, беғубор,\nЖирканч яшамоқдан қутқарса, қани.\nУндан кейингиси меники бўлса.\nЯқин кишисига эҳсон қилганнинг\nВужуди Аллоҳнинг раҳмига тўлса.\nЎша олимлар унинг қаттиқ ночор бўлиб қолган пайтида битган қуйидаги шеърини ҳам айтар эдилар:\nКўпайтир десам гар балоларингни\nБилки, бунинг учун қодир эмассан.\nЎликсан,менингдек ҳаёт бор десам,\nАниқки, бунинг-чун “лаббай” демассан.\n156. Абу Исҳоқ Ғаззий.\nУламоларнинг бу борадаги мулоҳазаларини шоир Абу Исҳоқ Ғаззийнинг айтган сўзлари билан якунлайман. У мусибатларга сабр билан чидаган буюк зотларнинг тилидан шундай дейди:\nТоқат етмайдиган юкни кўтардик,\nАсабни кўтарган синиқ суякдек.\nЯна бир кишининг тун зулматидек қора фақирлик уни қаттиқ қучиб, бўйнига осилиб олгани, нафасини сиқиб, қаршилигига қарамай, фақирлик уни дўст тутгани, бутун умр сафарга чиқиб, чўлу саҳроларда кезиб юришига қарамай, ундан ажрамаганлиги ҳақидаги сўзларини ҳам келтиришни лозим топдим. У фақирлик балосидан шикоят қилиб, шундай дейди:\nТунларни ёритган ой билан қасам,\nЙўлимиз зулматдан қоронғироқ лек.\n157. Маҳмуд Замахшарий.\nАраб тилининг имоми, асарлари машриқдан мағрибгача етиб борган зот Маҳмуд ибн Умар Замахшарий фақирлик ва камбағалликдан нолиб, ўзининг узун қасидасида шундай дейди:\nҲар қанча фазилат берарми фойда,\nАгар жоҳилларга ўзни тенг кўрсам.\nДунё улар учун тахт қурган жойда,\nМукаммал қонунлар истаб югурсам.\nЗийнатлар парчадир замон зайлида,\nУлуғ гарданларга беролмади зеб.\nБори фазилатим кимлар майлида\nҚўшиқдек куйланар карвонда ҳадеб.\nЧекка шаҳарларга етган байтларим,\nНурдек етиб борган рисолам қанча.\nФикримга сатрлар келган пайтлари,\nБўғинлар машқида қолгуси анча.\nУнинг қуйидагича шеъри ҳам бор:\nЗамондан заррача ёзғирмам, аммо\nЁмон аҳволимдан қилгум шикоят.\nЖоҳиллар турмуши бўлганча аъло\nИлм аҳллари ночор ниҳоят.\nКунлар қарз сўраш-ла ўтар гоҳида,\nЖавоблар барчаси: “Кейин бераман”.\nРоббимга арз этай дилим оҳида,\nОрзум тадбирига боғлиқ, биламан.\nфақирлик Шайх Абдулфаттоҳ Абу Ғудда саҳифалар Махсус Илм\nБойлардан қарз олиб, фақирларга тарқатарди...\n1887 06:40 04.05.2020\nЭнг муҳтож фақир ким?\n1647 22:41 18.02.2020\nФақирларнинг кўнглини кўтариш…\n1162 11:00 12.02.2020\nФақирлик – қалб бўшлигида...\n1452 08:00 31.01.2020


YouTube ҳам Трампнинг каналини блоклаб қўйди\nYouTube администрацияси 13 январь, чоршанба куни АҚШнинг амалдаги президенти Дональд Трампнинг каналидаги янги видеони олиб ташлагани ва ушбу аккаунт фаолиятини вақтинча тўхтатиб қўйганини эълон қилди.\nУнда айтилишича, 2,77 миллион обуначига эга каналга камида етти кун давомида янги видеофильмларни жойлаш ва жонли эфирда намойиш этиш тақиқланди. Каналда аввалги видеоларга кириш сақланиб қолган, аммо улар остида изоҳ қолдириш имконияти йўқолган.\n«Аккаунтни ўрганиб чиққандан сўнг биз Дональд Трампнинг каналига юкланган видеони бизнинг сиёсатимизни бузганлиги учун олиб ташладик. У биринчи бор огоҳлантирмоқда. Бу камида 7 кун давомида каналга видео юкланишига тўсқинлик қилади», дейилади хабарда.\nАввалроқ Трампни Twitter, Facebook ва Instagram бир пайтда блоклаб қўйгани ҳақида хабар берилган эди. Шундан сўнг Тwitter уни бутунлай блоклаб ташлаган. Орадан бир неча кун ўтиб, Трампни блоклаш Twitter’га қимматга тушгани маълум қилинганди.


Владимир Путиндан миллат отасини ясашга уринишлар бошланди\n13 май 2021, Тошкент вақти: 04:55\nМарказий Осиёдаги айрим давлатларда президентларга сиғиниш тобора кучайиб бораётган бир пайтда Россияда ҳам президент Владимир Путинни миллат отаси мақомига кўтаришга уринишлар бошлаб юборилди.\nПостсовет ҳудудлардаги шахсга сиғинишнинг мислсиз кўринишини бошлаб берган туркманлар Сапармурод Ниëзовни “Туркманбоши”, деб атаб, уни умрбод президент мақомига кўтарди. Қўшниларидан илҳомланган ўзбеклар ҳам жим турмади - демократлигини даъво қилаëтган ўз президентига “Юртбоши” ëрлиғини бериб, бугун унинг ўз курсисида умрбод қолишини қўл қовуштириб маъқуллаб турибди.\nМарказий Осиëнинг хонлар замонидан қолган бу анъанаси шамоли Кремлдагиларга ҳам хуш ëққан кўринади. В.Путиндан миллат отаси ясашга уринишлар бошлангани шундан далолатдир.\nВ.Путинни Россия миллати отаси мақомига кўтариш ғоясини асли чечен ва мусулмон бўлмиш Абдулҳаким Султигов ўртага ташлади. Кремлпараст “Ягона Россия” партиясининг миллий масалалар бўйича мувофиқлаштирувчиси А.Султигов мамлакатда парламент ва президент сайловлари бўлиб ўтиши билан Россияда миллий йўлбошчи тизими ташкил этиш режасини ишлаб чиқди. Бунинг учун мамлакат яқин тарихида мисли кўрилмаган Россия миллати фуқаролик йиғини чақиртирилади ва ўзига хос референдум бўлган бу йиғинда В.Путин миллат отаси, деб эълон қилинади. Шундан сўнг, режага мувофиқ, масалан, Сочида жойлашадиган В.Путин амалда президент, парламент ва ҳукуматни бошқариш ваколатини ўз қўлига олади.\nА.Султигов ҳокимиятнинг конституцияда белгиланган барча тармоқлари устига қуриладиган бундай супертизимга эҳтиëж сабабларини “Озодлик” мухбирига тушунтиришга уринади.\n“Президент Путиннинг бугунга келиб билвосита миллат йўлбошчисига айлангани инкор этиб бўлмас факт ва буни ҳамма кўриб-билиб турибди. Бугун “Ягона Россия” партиясиям, Россия халқи ҳам айнан Путинга эргашмоқда. Зотан, халқ Россия ҳаëтида 2000 йилдан бошланган улкан ижобий ўзгаришларни айнан Путин билан, аниқроғи унинг Россияни қудратли ва фаровон давлатга айлантиришга қаратилган миллий ғояси билан боғламоқда”,- дейди А.Султигов.\nУ Россия конституциясида президент, парламент ва ҳукумат фаолиятини назорат қиладиган тизимнинг ўзи йўқлиги, шу боис, айримлар айтаëтган каби бу таклифнинг конституцияни инкор этувчи жиҳати ҳам йўқлигини билдирди.\n“Менимча, бу ерда конституция билан зиддият умуман йўқ. Зотан миллат йўлбошчиси тизими конституцияга киритилмаган. Бу тизим норасмий бўлади ва ўз вазифасини муваффақиятли адо этиб, халқ меҳрини қозонган етакчилар бу лавозимга келиши мумкин”,- деди А.Султигов.\nМустақил кузатувчилар бу ғоянинг илгари сурилиши В.Путинни нима қилиб бўлса ҳам ҳокимиятда сақлаш уринишларининг янги даврга кирганидан дарак эканини айтмоқда.\nМосквадаги “Меркатор” таҳлил маркази директори, сиëсатшунос Дмитрий Орешкин буни В.Путиннинг ҳокимиятда қолиш учун кетиш сценарийларидан бири, дея изоҳлади.\n“Бундай сценарийлар бир нечта. Улардан айримлари мавжуд ҳуқуқий доирадан чиқмайди. Бу Путинни бош вазир этиб тайинлаш ëки янги президентни кўп ўтмай истеъфога чиқариб, ўрнига Путинни вақтинчалик президент, деб эълон қилиб, сўнгра яна унинг икки муддатлик президентлигини бошлаш. Шунингдек, “Ягона Россия”ни парламентдаги конституциявий кўпчиликка айлантириб, унинг раҳбари сифатида Путиннинг амалда мамлакатни бошқариш тизгинини яна қўлга олиши ҳам мавжуд қонунлар доирасида ишлаб чиқилаëтган сценарийлардир. Айрим сценарийлар конституцияга ўзгартиш киритишни талаб қилади. Аммо Путин конституция ўзгармаслигини ваъда қилгани боис, улар у қадар жозибадор эмас. Ниҳоят, учинчи тоифа сценарийлар ҳуқуқ доирасидан ташқарида, аммо ижтимоий-маданий майдон ичкарисидадир. Шулардан бири А.Султиговнинг миллат отаси ëки миллат йўлбошчиси тизимидир”,- деди Д.Орешкин.\nУнинг фикрича, В.Путинни ҳокимиятда сақлаш россиялик бир ҳовуч зодагонлар учун ҳаëт-мамот масаласидир, оддий россияликлар эса Россия Путинсиз яна ғариб аҳволга тушиб қолиши тўғрисидаги афсонага ишонтирмоқда.\n“Бу уринишлар ортидаги мантиқ шундаки, Россия зодагонлари ўртасида Путинни ҳокимиятда қолдириш борасида муроса шаклланиб бўлган. Бу зодагонлар иқтисоднинг “Газпром”, “Роснефть” каби энг сердаромад манбалари устига яхшигина ўтириб олди. Улар Кремлга сиëсий садоқат кўрсатиш эвазига бу ширин бойликларни бехавотир ўзлаштирмоқда. Муроса асоси шудир. Путин эса бу зодагонларнинг келажак барқарорлиги кафолати. Агар Путин ҳокимиятда қолса, уларнинг мушугини биров пишт демайди, чўнтаклари янада қаппаяди, улар халқ бойлигининг бир қисмини халқ билан бўлишишга мажбурланмайди. Айни шу зодагонлар назоратида бўлган телевидение таъсирига тушган оддий халқ ҳам мамлакат барқарорлиги айнан Путинга боғлиқ, деган чўпчакка қаттиқ ишонади”,- дейди Дмитрий Орешкин.\nКузатувчилар Кремлнинг В.Путинни ҳокимиятда қолдириш сценарийларидан айнан қай бирини танлагани тез орада аëн бўлишини айтмоқда.\nУлар фикрича, мамлакат куч ишлатар тизимлари орасида кучайиб бораëтган зиддият бу мавҳумликка тезроқ барҳам беришни талаб қилмоқда.


Талабалар турар жойи фаҳш ўчоғи бўлмасин! | Azon.uz - Ахборот-таҳлилий портал\nТалабалар турар жойи фаҳш ўчоғи бўлмасин!\n19013 21:35 18.11.2021\nИжтимоий тармоқларда Миллий университетнинг талабалар турар жойида яшовчи бир йигит ва қизнинг интим муносабатлари акс этган видео тарқалди.\nАввал ҳам талабаларнинг зиммасидаги асосий вазифа таълим олиш эканлигига кўп бора тўхталганмиз. Олий таълим муассасаси йигит-қизларнинг кўнгилхушлик қиладиган эмас, билим оладиган маскани эканлиги такрор-такрор айтилади. Лекин тарқалган видео бу насиҳат ва жон куйдиришларнинг аксини кўрсатмоқда.\nТалабаларнинг аксарияти доимий турар жойидан узоқда яшаб, ўқишга мажбур. Чунки Ўзбекистондаги олий таълим муассасаларининг кўпчилиги пойтахтда ёки вилоят марказларида жойлашган ва талабаларнинг катта қисми вилоятлардан келган бўлади. Бу эса уларнинг Тошкентда яшаб, ўқиши кераклигини англатади. Бироқ ҳеч бир университет ўзининг барча талабаларини ётоқхона билан таъминлай олмайди. Шу сабаб айримлар ижарада ёки танишларининг уйида яшайди. Ётоқхонага эса маълум бир чиғириқлардан ўтган, белгиланган талабларга мос тушадиган талабаларгина олинади. Талабалар турар жойида яшаш истагида бўлган талабгорлар кам таъминланган, ота-онаси ёки уларнинг бири вафот этган, университетда аъло баҳоларга ўқиб, ўзини кўрсатган ва умумий айтганда намунали талаба бўлиши керак. Лекин бу видеони кўриб бир савол юзага чиқади: намунали талабалар шундай бўлса, қолганларнинг ахлоқи қандай экан?..\nЖорий йил аввалида ҳам айнан Миллий университетнинг ётоқхонасида қизлар ва йигитларнинг биргаликда яшаши масаласи муҳокама қилинган эди. Ўшанда талабалар турар жойида қизлар ва ўғил бола талабаларнинг бир қаватда яшаб, битта ошхона ва ҳожатхонадан фойдаланаётгани айтилиб, кейинчалик таълим йўналишида фаолият кўрсатувчи блогерлар вазиятни ўрганиш учун борганида, бу ҳолат қизларга ноқулайлик туғдирмаётганини маълум қилишганди.\nЎша вақтда университет маъмурияти томонидан берилган маълумотга кўра, пандемия сабабли талабалар сарсон бўлмасин деб, қизлар яшайдиган қаватдаги бўш хоналарга ҳам ўғил болалар жойлаштирилгани айтилган эди. Лекин карантин чекловлари юмшаб, коронавирус билан боғлиқ ҳолат барқарорлашган бўлса-да, ҳалигача улар бошқа жойга кўчирилмагани тушунарсиз бўлиб қолмоқда. Тармоқда тарқалган видеодаги ҳолатнинг сабаби аввало йигит-қизларнинг диний, миллий урф-одатлардан, маънавиятдан узоқлиги бўлса, бошқа сабаби қизлар ва йигитларнинг бир қаватда аралаш яшаётганидир, эҳтимол.\nЛекин нима бўлганда ҳам, ҳар қандай инсон нафсини тийиши керак. Ота-оналар фарзандининг билим олиши учун меҳнат қилиб, уларни моддий таъминлаб турса, дуоларида фарзандининг комил инсон бўлиши, унинг бахту камолини кўришини сўраб ибодат қилса-ю, фарзанд дегани бу каби ахлоқсизликларга қўл урса... Айниқса, қиз бола учун бу жуда ёмон ҳолат. Чунки аёл киши шарм, ибо, ҳаё бобида ўрнак бўлиши керак.\nТарқалган видеода йигитни ҳам, қизни ҳам таниб бўлмайди. Агар кимлиги маълум бўлса, уларнинг ота-онаси не аҳволга тушиши мумкинлигини тасаввур қиляпсизми? Оқ ювиб, оқ тараган, «менинг болам илм оляпти», деб кўкрак кериб юрган ота-она ўз фарзандининг бу каби фаҳш ишлар билан машғул эканини билса, улар учун бундан ёмон хабар бўлмаса керак. Шу сабаб ҳар бир талаба, ҳар бир ёш ва ҳар бир инсон уларнинг ўрнида ўзи бўлиши мумкинлигини ҳис этган ҳолда ахлоқ-одоб доирасидан чиқмаслиги, асл мақсади йўлидан чалғимаслиги керак. Чунки бизнинг одобимиз, бизнинг амалларимиз фақатгина ўзимизнинг эмас, яқинларимизнинг ҳам юзи, обрўси ҳисобланади.\nМахсус таҳлил талаба талабалар ётоқхона университет\n57 12:31 08.12.2021\n182 11:30 08.12.2021\n298 10:46 08.12.2021\n400 10:12 08.12.2021\n230 09:39 08.12.2021\n829 09:15 08.12.2021


Лех Валенса: “Боксчи Путин билан шахмат ўйналмайди” « Ўзбекистон Халқ Ҳаракати\nЛех Валенса: “Боксчи Путин билан шахмат ўйналмайди”\n19 August 2014 - 12:04\nПольшанинг «Солидарности» мустақил касаба уюшмасининг биринчи етакчиси ва Польшанинг собиқ президенти Лех Валенса яна Путин ҳақида сўз очди деб хабар берди Radio Szczecin.\n“Путин омадсиздир, у бизга қанчалик шикаст етказсаҳа, қанчалик қонимизни тўкса ҳам барибир охирида ютқазади”, – дейди россия-украина урушига изоҳ бераркан собиқ президент Лех Валенса.\nУнинг қайд этишича, бутун дунё Овўпа йўналишидан бориши, БМТ ва НАТО эса Путиннинг ақлини жойига киритиб қўядиган қақшатқич зарба устида иш олиб борувчи гуруҳни тузиши лозим.\nАввалроқ Rzeczpospolita газетасига берган интервьюси чоғида Нобель мукофоти лауреати Лех Валенса рус диктаторига эркакча жавоб бериш имкониятлари ҳали мавжудлигини таъкидлаганди.\n“Путинга ўхшаганларни Гаага трибуналида ёки бошқа халқаро маҳкамада судлаш керак. Нормаларни, шартномаларни бузмаслик ва дунё халқларига таҳдид яратмаслик лозим. Нимадир қилиш керакки бундайлар ўз ҳаракатлари учун судланишлари муқаррар эканлигшини билиб қўйишсин. Бунинг учун жаҳон комиссияси тузиш ва Россияга қарши процессни бош лозим”, – деганди сиёсатчи.\nЛех Валенсанинг фикрича дунё боксчи Путин билан шахмат ўйнамаслиги лозим.\n“Агар биз ҳозир уни кечириб юборсак охири барчамиз учун фалокатли бўлади. Биз халқаро ҳамжиҳатликни тузишимиз керак”, – дея таъкидлаганди собиқ президент.


Қўқонда валютафуруш прокуратура ходимининг кўзига газ сепиб, тан жароҳати етказди » Ўзбекистон янгиликлари – Zamin.uz\n06 декабрь 2019, 15:20\nФарғона вилоятида Бош прокуратура ҳузуридаги Департамент ходимига қаршилик кўрсатилди. Бу ҳақда Ўзбекистон Республикаси Бош прокуратураси жамоатчилик билан алоқалар ва ҳуқуқий ахборот бўлими бошлиғи Ҳаёт Шамсутдинов маълумот берди.\nБош прокуратура ҳузуридаги Департаментининг Фарғона вилояти бошқармаси томонидан Қўқон шаҳрида ўтказилган тезкор тадбирда, фуқаро Х.М. (1981 й.т.) қонунга хилоф равишда жами 4.200 АҚШ долларини 40,2 млн. сўмга сотган вақтида ушланган.\nТезкор тадбир давомида фуқаро Х.М. департамент ходими М.А.нинг кўз соҳасига газ баллонча билан газ сепиб, унга тан жароҳати етказиб, ҳодиса жойида яширинган.\nМазкур ҳолат юзасидан 2019 йил 5 декабрь куни Қўқон шаҳар прокуратураси томонидан Жиноят кодексининг 219-моддаси (Ҳокимият вакилига ёки фуқаровий бурчини бажараётган шахсга қаршилик кўрсатиш) билан жиноят иши қўзғатилиб, тергов ҳаракатлари олиб борилмоқда.\nЯнгиликлар » Жамият » Қўқонда валютафуруш прокуратура ходимининг кўзига газ сепиб, тан жароҳати етказди\n15:55 Оҳангарон Пенсия жамғармаси бўлими бошлиғи пора билан ушланди\n15:04 МИБ ходимига қўл кўтарган шахсга жиноят иши қўзғатилди\n17:30 Қалбаки доллар тайёрлаш ва уни ўтказиш билан шуғулланган шахс қўлга олинди\n17:05 Жиззахда ЙХҲБ инспекторининг погонини юлган фуқаро қўлга олинди


Тадқиқот: Трамп муаммоларни жуда тез ҳал қилишни бошлади\n16:27 / 03.02.2017\nАмерикаликларнинг деярли ярми, мамлакат президенти Дональд Трамп АҚШ қаршисида турган муаммоларни "жуда тез" ҳал қилишга киришди, деб ҳисобламоқда. Американинг ижтимоий фикрни ўрганишга ихтисослашган Gallup институти ўтказган сўров натижалари шундан далолат беради.\nРеспондентлардан мамлакатнинг асосий муаммоларини ҳал қилишга киришган президент тезлигини баҳолаш сўралган. Тадқиқот натижасига кўра, 35 фоиз киши ишларнинг боришидан кўнгли тўқлигини айтган. 10 фоиз кишининг фикрича, Трамп муаммоларни ҳал этишда унчалик ҳам тезкорлик кўрсатмаяпти. Қолган 8 фоиз инсон жавоб беришга қийналган. Gallup институтининг қайд этишича, Трампдан аввалги президент Барак Обама фаолиятини 2009 йилда 63 фоиз америкалик маъқуллаган.\nСўров иштирокчиларига, шунингдек, Трамп томонидан сўнгги кунларда қабул қилинган фармонларни баҳолаш сўралган. Шундай қилиб, сўралганларнинг 42 фоизи иммиграция фармонини қўллаб-қувватлаяпти, аҳолининг 38 фоизи Мексика билан чегарада девор қурилиши тарафдори бўлса, яна 36 фоиз фуқаро суриялик қочқинларнинг АҚШга киритмасликни маъқуллаган.\nСўров 30 ва 31 январь кунлари 50 штатда ўтказилган. Унда 1018 киши қатнашган.


Хизмат тавсифи: Объектни қайта ихтисослаштириш деганда объектнинг мақсадли йўналишининг реконструкция билан ва реконструкциясиз ўзгариши, яъни хоналар (бинолар)ни унинг лойиҳа-смета ва кадастр ҳужжатларида назарда тутилмаган фаолият учун мослаштириш тушунилади.\nОбъектни реконструкция қилиш деганда қуйидагилар тушунилади:\nбинолар ва иншоотларнинг мустаҳкамлиги, зилзилабардошлилигига таъсир қилувчи юк кўтарувчи қисмларининг ўзгаришига олиб келадиган ҳажми ва майдонини ўзгартириш;\nбинолар ва иншоотларнинг мустаҳкамлиги, зилзилабардошлилигига таъсир қилувчи юк кўтарувчи қисмларини ўзгартирмасдан ҳажми ва майдонини ўзгартириш;\nбино ва иншоотларнинг дастлабки ҳажмини сақлаб қолган ҳолда уларнинг асосий қисмларига ўзгартириш киритиш;\nўз ер участкасида бир-бирига туташиб кетувчи ва алоҳида қўшимча бино ва иншоотлар қуриш.\nХизмат нархи ва тўлаш тартиби: Давлат хизмати кўрсатилганлиги базавий ҳисоблаш миқдорининг 30 фоизи миқдорида йиғим ундирилади.\nНатижани олиш усуллари: Электрон кўринишда.\nХизматни кўрсатишнинг ҳуқуқий асоси: Ўзбекистон Республикаси Вазирлар Махкамасининг 18.05.2018 йилдаги ВМҚ-370-сон "Архитектура ва қурилиш соҳасида давлат хизматлари кўрсатишнинг айрим маъмурий регламентларини тасдиқлаш тўғрисида"ги қарори.\nХизматни кўрсатиш муддати: 5 иш куни ичида.\nХизмат натижаси: Электрон манзилга рухсатнома жўнатиш.\nБино ва иншоот хақида маълумот:\nБино, иншоот номи;\nЖойлашган манзили(индекс, адрес, мўлжал);\nКиритилаётган ўзгариш ёки қилинаётган иш хақида қисқа маълумот.\nХизматдан фойдаланувчининг тоифаси: Жисмоний ва юридик шахслар.\nРад этиш сабаблари: Ариза берувчиларда ЭРИ мавжуд эмаслиги ёки уни олишнинг рад этилганлиги, сўровномада нотўғри маълумотлар кўрсатилиши, шунингдек, давлат хизматлари кўрсатиш учун йиғимни тўламаслик давлат хизмати кўрсатишни рад этиш учун асос ҳисобланади.\nБоғланиш: Тел.: (71) 239-35-82; (71) 241-95-42\nТашкилот: Тошкент шаҳар қурилиш бош бошқармаси ва туманлар (шаҳарлар) қурилиш бўлимлари.\nЎзбекистон Республикаси Вазирлар Маҳкамасининг “Архитектура ва қурилиш соҳасида давлат хизматлари кўрсатишнинг айрим маъмурий регламентларини тасдиқлаш тўғрисида”ги қарори\nОбъектни қайта ихтисослаштириш ва реконструкция қилиш учун рухсатнома бериш бўйича давлат хизматлари олиш учун сўровнома


Трамп Android-смартфонидан воз кечади\n19:05 / 20.01.2017\nАҚШнинг сайланган президенти Дональд Трамп инаугурация маросимидан кейин шахсий мобиль телефонидан воз кечишга мажбур бўлади. У Оқ уй хавфсизлик хизмати вакиллари билан суҳбатлашганидан сўнг, яхшироқ ҳимояланган усулдан фойдаланишга қарор қилган, деб хабар қилмоқда Associated Press. Бундан ташқари, сиёсатчи телефон рақамини ҳам ўзгартиради, деб ёзади The New York Times газетаси.\nАйтиш жоизки, Дональд Трамп Twitter саҳифасида баёнотлар қолдиришда Android-смартфонидан фаол равишда фойдаланиб келар эди. Унинг телефони Samsung эканини тасдиқловчи манбалар бўлса-да, моделини аниқлаш имкони бўлмаган.\nСайловолди кампанияси чоғида Трамп телефон рақамини топиш осон эди. У журналистлар, юлдузлар, сиёсатчиларнинг қўнғироқларига жавоб берган.\nОқ уй хавфсизлик хизмати ходимларини бу ҳолат ташвишлантирмай қолмади, албатта. Шундан сўнг, Трамп улар билан маслаҳатлашгач, гарчи бу уни ташқи дунёдан узиб қўйишини айтган бўлса-да, смартфонини алмаштиришга қарор қилган.\nХўш, унда Барак Обама қанақа телефондан фойдаланган? Истеъфога чиқаётган Обама BlackBerry телефонининг мослаштирилган намунасидан фойдаланган ва ҳар доим ҳам бундан кўнгли тўлмаган. Чунки, у SMS ёза олмас, овозли хабарлар қолдириш имконияти йўқ эди. Смартфоннинг айрим функциялари хавфсизлик нуқтаи-назаридан чекланганди. Аниқроғи, оддий қўл телефони каби эди.\nШу билан бирга, Обама Оқ уйда шахсий телефондан фойдаланиш ҳуқуқини ҳимоя қила олган илк президент бўлди.\n17:37 / 24.04.2018\nТрамп ва Макрон Оқ уй ёнида кўчат ўтқазди\n09:44 / 24.04.2018


7 Апреля Всемирный день здоровья. осталось: 1 кун!\nКасалликнинг ёқрмлиси бўлмайди, дейишади шифокорлар. Баҳор пайти кўзғайдиган ошқозон ярасидан ҳам яхшилик кутиш амримаҳол. Дармонсизлик, иш кўплиги туфайли стрессли ҳолатга тушиш, парҳез тутмаслик муаммони янада оғирлаштиради. Бу касалликда ўзбошимчалик қилиш ярамайди\nМеъдангиз тинч булсин десангиз...\nОдатда, ошқозонда доим икки муҳит хукмрон бўлади: бири овқатни ҳазм қилувчи ошқозон шираси, иккинчиси унинг таъсиридан асровчи шиллиқ модда. Лекин одам кун давомида тўғри овқатланмаса, аксарият аччиқ, ёғли, қовурма таомлар истеъмол қилса, кўп асабийлашса, билиб-билмай дори-дармонларни қабул қилса, ошқозон деворида яра ҳосил бўлиши мумкин. Ошқозон яраси наслдан-наслга ўтади. Ота-онада бу касаллик кузатилса, фарзандида ҳам ҳаёти давомида ошқозон ярасига мойиллик сақланади. Шунингдек, «хеликобактер пилори» номли касаллик чақирувчи бактерия ҳам ошқозон ярасини келтириб чиқаради. Айнан шунинг учун ёшликдан ошқозонни яллиғланишдан асраш керак. Айниқса, касаллик хуружини вақтида тўхтатиш лозим.\nЯра хуруж қилганда\nмавсум ўзгарган пайтда;\nруҳий ва жисмоний зўриқишда;\nяллиғланишга қарши антибиотик ва гормонал дорилар пала-партиш қабул қилинганда хуруж қилади.\nБундай пайтда қуйидагиларга риоя қилиш даркор:\nЗудлик билан шифокор чақиринг. Мутахассиснинг келгунига қадар оғриқ қолдирувчи дори-дармонлардан бирини қабул қилинг. Агар қўл остида улар бўлмаса, картошка шираси 2 ош қошиқ миқдорида ичилади. Бунинг учун картошкани пўстидан тозалаб, майда қирғичдан чиқариб, шираси сиқиб олинади. Картошка шираси ошқозон деворини ўраб, оғриқнинг камайишига ёрдам беради.\nБир дона тухум сариғини яхшилаб кўпиртириб, ярим чой қошиқ сариёғ билан аралаштириб қабул қилиш ҳам хуружда асқотади. Айниқса, бедана тухуми бўлса, фойдали.\nШунингдек, чаканда мойи (облепиха) ошқозондаги оғриқни бартараф этиш хусусиятига эга. Чаканда мойини 2 чой қошиқ миқдорида ошқозонда оғриқ пайдо бўлган пайтда ичиш керак.\nКасалликни пархез даволайди\nКасаллик ортиқ қўзғамаслиги учун овқатланишда ошқозон деворини яллиғлантирадиган маҳсулотлардан сақланган маъқул. Бу дегани эндиликда енгил ҳазм бўладиган овқатлар тановул қиласиз. Таом буғда тайёрланса, янада яхши.\nНонуштага сули, гречиха ёки гуручдан тайёрланган бўтқалар ейиш фойдали. Овқатни ҳар икки соатда оз-оздан истеъмол қилиш, нон ва пишириқларни камайтириб, ўрнига буғда, сувда пишган, енгил ҳазм бўладиган суюқ таомлар истеъмол қилинади.\nҚовоқ уруғини пўсти билан майдалаб, устига қайноқ сув қуйинг. Ярим соат тингач, 1 чой қошиқ асал билан бирга кун давомида чой ўрнига ичинг.\nТаомланиш орасида зиғир ёки сули уруғини сутда қайнатиб, қабул қилинг. Бу ошқозон учун жуда фойдали ҳисобланади.\nТолмачой пайтида наъматак, зирк ёки ўрик қоқисидан тайёрланган дамлама ёки мевали кисель ичиш керак.\nЁтишдан олдин эса албатта, бир пиёла янги ивитилган қатиқ ичилади.\nБу оддий кўрсатмалар касалликнинг кечишини енгиллаштиради, аммо асосийси, асабийлашмасдан соғлом турмуш тарзига риоя қилиш кераклигини унутманг. Вақтида овқатланиш, вақтида дам олиш ва парҳез ёрдамида бу касалликни, албатта, енгишингизга ишонамиз.


Қозоғистонда бир кунда 403 кишида, Қирғизистонда 38 кишида коронавирус аниқланди. Тожикистон эса йўқ - EFFECT.UZ\nҚозоғистонда бир кунда 403 кишида, Қирғизистонда 38 кишида коронавирус аниқланди. Тожикистон эса йўқ\n. 11:30 | 24.05.2020\nҚозоғистонда яна 403 кишида коронавирус аниқланди, деб хабар беради Tengrinews.\nЎтган бир сутка давомида коронавирус аниқланган янги беморлар ҳисобига мамлакатдаги жами касаллар сони 8322 кишига етди. Кунлик ўсиш 5,1 фоизни ташкил этмоқда. Касаллар сони вилоятлар кесимида қуйидагича тақсимланмоқда:\nҚарағанда вилоятида – 90 (19,1 фоиз),\nШимолий Қозоғистон вилояти – 6 (15 фоиз),\nТуркистон вилояти – 33 (11,8 фоиз),\nАқтўбе вилояти – 18 (7,1 фоиз),\nЧимкент – 33 (5,7 фоиз),\nОлмаота – 97 (4,7 фоиз),\nҒарбий Қозоғистон вилояти – 16 (4,3 фоиз),\nКостанай вилояти – 5 (4,3 фоиз),\nЖамбил вилояти – 10 (4 фоиз),\nНур-Султон – 58 (3,8 фоиз),\nШарқий Қозоғистон вилояти – 2 (3,3 фоиз),\nАтирау вилояти – 22 (2,6 фоиз),\nОлмаота вилояти – 6 (2,2 фоиз),\nҚизилўрда вилояти – 5 (1,8 фоиз),\nМанғистов вилояти – 2 (1,2 фоиз).\nҲозирга қадар Қозоғистонда коронавирусга чалинган 4214 бемор соғайишга муваффақ бўлишган бўлса, 35 киши вафот этган.\nАввалроқ, президент Қосим-Жўмарт Тўқаев пандемия билан боғлиқ вазият барқарорлашгани ҳақида айтган эди.\nҚирғизистонда коронавирус инфекцияси билан боғлиқ ҳолатлар сони 1403 тага етди, деб хабар бермоқда Республика соғлиқни сақлаш вазири ўринбосари Нурболот Усенбаев.\n2020 йил 24 майда республикада COVID-19нинг 38 та янги ҳолати қайд этилди”, деган Усенбаев.\nТаъкидланишича, мамлакат пойтахти Бишкекда 5 та, Жалол-обод ва, Норин вилоятида 2та, Боткен вилоятида 1 та ҳолат аниқланган. Қолган ҳолатлар хориждан олиб келинганлар орасида қайд этилган.\nШундай қилиб, Қирғизистонда COVID-19 касаллиги сони 1403 кишига етди, 14 киши вафот этди, 980 киши тузалди.\nТожикистонда 24 май ҳолатига кўра ҳозирча янги ҳолатлар қайд этилмади. Айни дамда умумий 2738та ҳолат қайд этилган, 44 киши вафот этган ва 1223 киши тўлиқ тузалган.\nTeglar:Қирғизистон, Қозоғистон, Тожикистон\nТолибонлар ва Афғонистон ҳукумати келишуви\nРоссияда ўзбекистонлик 53 нафар меҳнат мигрантида коронавирус аниқланди\nТожикистон Афғонистон билан чегарини янада кучайтирди\nАфғонистонга қўшни давлатлар энг ёмон сценарийга тайёрланмоқда\n«Толибон» Тожикистон билан чегарадош Шерхон шаҳарчасини эгаллаб олди – ОАВ\nДавлат маблағини ўмарган Қирғизистон собиқ президентининг ўринбосари ҳибсга олинди


АҚШда қариялар уйида отишма содир этилиши оқибатида 4 киши ҳалок бўлди\n07:39 / 13.05.2017\nФото: Michael Lehmkuhle/The Advocate\nАҚШнинг Киркексвилл шаҳрида (Огайо штати) номаълум кимса қариялар уйида отишма содир этиши оқибатида шаҳар полицияси бўлими бошлиғи ва муассасанинг 2 ходими ҳалок бўлди, деб хабар бермоқда Associated Press ахборот агентлиги.\nПолиция зобити қариялар уйидан қуролланган одам ҳақида хабар тушгандан кейин у ерга йўл олган. Кейинроқ у радиоалоқа орқали ҳамкасблари билан боғланиб, гумонланувчини аниқлаганини айтган. Воқеа содир бўлган вақтда қариялар уйида тахминан 23 киши бўлган.\nВоқеа жойига етиб келган бошқа полициячилар ҳамкасбларини жонсиз ҳолда топишган. Полициячилар яна 3 киши – қариялар уйининг 2 ходими ва отишмани содир этишда гумон қилинган номаълум шахснинг жасадларини топишган. Босқинчи шахси ва уни жиноятни содир этишга ундаган сабаблар аниқлаштирилмоқда. Тергов олиб борилмоқда.\nАхборот агентлиги маълумотларига кўра, ҳалок бўлган полициячи 36 ёшда бўлган. Унинг ортидан 6 фарзанди ва ҳомиладор рафиқаси қолди.\n00:01 / 13.10.2019\nАҚШда қурилаётган меҳмонхонанинг бир неча қавати қулаб тушди (видео)\n22:54 / 12.10.2019\nСурияда АҚШ ҳарбийлари турк ҳарбийларининг ўққа тутишига учради


ҚЫЗ ПЕРЗЕНТТИ ТӘРБИЯЛАЎ » nasiyat.uz\n24 ноя 00:23Бөлимлер / Ҳәдис\nҚЫЗ ПЕРЗЕНТТИ ТӘРБИЯЛАЎ\n«Расулуллаҳ саллаллаҳу алайҳи ўа саллам:«Кимниң үш қызы болып, сабыр менен өсирсе, тапқанынан оларды кийиндирсе, олар оның ушын дозақтан перде болады», - деди.\nШарҳ: Бул ҳәдисте перзентке, әсиресе қыз перзентлерге жақсы қараў, оларды сабыр менен өсириў, жедирип, кийиндириў үлкен саўапқа ылайық ис екенлиги айтылмақта. Қызлар көп болса, оларды тәрбиялап, кәмалға келтирип, жай-жайына қойыў қыйын. Қыз балаға туўры тәрбия бериў, әдеп бериў, ийман-Исламды танытыў, жедириў, ишириў, кийиндириў үлкен машақат ис болып, буның ушын ата-анадан үлкен сабыр талап қылынады.\nСоның ушын да, ҳәдиси шәрийфте «оларды сабыр менен өсирсе», деп айтылып атыр. Соның ушын Расулуллаҳ саллаллаҳу алайҳи ўа саллам да буған сабыр қылған адамларға жәннетти ўәде қылып атыр.\nӘлбетте, үш қызды туўып, тәрбиялап, кәмалға жеткизиў аңсат емес. Бирақ, бул машақатлы ис ушын Нәбий саллаллаҳу алайҳи ўа саллам ўәде қылып атырған сыйлық та аз емес, әлбетте.\n1.Үш қызды тәрбиялаў үлкен саўаплы ис екени.\n2.Қызлар тәрбиясында сабыр керек екени.\n3.Қызларды кийиндириў саўаплы ис екени.\n4.Қызлар қыямет күни оларды бағып, өсирген ата-аналары ушын дозақ отынан перде болыўы.\nШайх Муҳаммад Садық Муҳаммад Юсуф раҳимаҳуллаҳтың «Әдеплер ғәзийнеси» китабынан.\nПайғамбарымыздың Мадинаға ҳижрат қылыўы Сийрат ҳәм ислам тарийхы ЖУМА КҮНИҒУСЫЛ ҚЫЛЫП, ХОШ ИЙИСЛИ НӘРСЕ СҮРТИЎ Бөлимлер / Фиқҳ АЎҚАТЛАНЫЎ ӘДЕБИ Бөлимлер / Ҳәдис Жума күниниң 6 сыры Бөлимлер / Фиқҳ ҚОҢСЫҒА ЖАҚСЫ МҮНӘСИБЕТТЕ БОЛЫЎ Мақалалар / Ҳикметлер, хикаялар хам рәўиятлар


13 апрел 2021, Тошкент вақти: 00:47\nЎзбекистон Xалқ артисти¸ собиқ парламент депутати 51 яшар Юлдуз Усмонованинг Нью-Йорк шаҳрида декабрь ойига мўлжалланган ва чипталар тўлиқ сотилган икки концерти бекор қилинди.\nАслида Юлдуз Усмонованинг тожикистонлик поп юлдуз Шабнам Сурайë билан биргаликдаги концерти октябрь ойига режаланиб¸ Нью-Йорк кўчаларига афишалар ҳам осилган эди.\nАввалига "ташкилотчилик ишларидаги камчиликлар" сабаб сифатида кўрсатилиб¸ концерт декабрь ойига кўчирилди.\nБугунга келиб ташкилотчилар концерт бутунлай бекор қилинганини эълон қилишди.\nТашкилотчилик ишларига 50 минг доллар сарфланган концертнинг бекор бўлганини Озодликка изоҳлаган ўзбек-шоу бизнес олами вакиллари концертнинг “атайин” қолдирилгани ва пировардида Юлдуз Усмонова “чув” туширилганлигини иддао қилишмоқда.\nТаги йўқ таклифнома\nЎзбекистонда шоу - бизнеси тафсилотлари ҳақида ëзадиган www.shov-shuv.uz нашри муҳаррири¸ журналист Жасур Ҳамроевнинг Озодликка айтишича¸ концерт қолдирилганига ташкилотчилар айбдор:\n- Бу ерда икки сабаб айтилмоқда. Биринчи сабаб¸ АҚШга чақириш учун таклифномаларда камчилик бўлган. Билишимча¸ таклифнома юборилмаган ҳам. Баъзи манбаларимиз эса¸ ташкилотчилар концертнинг атайин қолдирилишига эришишганлигини айтишади. Бундан мақсад концерт қўймасдан пул ишлаб олиш¸ дейди суҳбатдош.\nОзодлик Юлдуз Усмонованинг чет элдаги концерт фаолиятидан хабардор бўлган шоу- бизнес вакили билан ҳам бу ҳақда суҳбатлашди.\nИсми айтилмаслик шарти билан гапирган суҳбатдош Юлдуз Усмонова алдов қурбони бўлганлигини таъкидлади:\n- “С” исмли аëл бу концертни ташкил қилмоқчи эди. Ўртага самарқандлик бизнесмен йигит тушди. Юлдуз Усмоновада айб йўқ бу ерда. Сиëсий сабаб ҳам йўқ. Ўша аëл алдаб кетди¸ холос. Бу аëл илгари ҳам кўп ўзбек санъаткорларини чув туширган эди¸ деб таъкидлайди суҳбатдош.\nЮлдуз Усмонова ўтган йили Нью-Йоркдаги концерти санасини кечиктирган эди.\nБу концертни ташкилидан хабардор бўлган тошкентлик журналистга кўра¸ ўтган йили концерт кечикиб томошабинларнинг сарсон бўлишига Юлдуз Усмонованинг ўзи сабабчи бўлган:\n- Ўтган йили АҚШлик продюсер Асия Бургос томонидан Ню- Йоркдаги “Мастер” театридаги концерт куни белгиланиб чипталар сотилганида Усмонова телефон қилиб концертни кечиктирди. “Асрлар садоси” деган концертда чиқиб¸ Гулнора Каримовага лаганбардорлик қилиш учун АҚШдаги концертни кечиктирган эди. Ўшанда Нью-Йоркда қанча томошабин сарсон бўлган эди. Бу сафар Юлдузни чув туширишган бўлса¸ навбат у кишиники экан¸ дейди суҳбатдош.\nЮлдуз Усмонова учун 2007 йилдан буён Ўзбекистонда катта саҳнада чиқмайди. Давлат тадбирлари ва телевидениеда кўринмайди.


Одил Аҳмедов олдидаги уч вариант. У қай бирини танлайди? – O'zbekiston Milliy paralimpiya qo'mitasi\n2017 йилда ўзбек футболчилари учун рекорд сумма – 7 миллион евро эвазига “Шанхай СИПГ” сафига кўчиб ўтган Одил Аҳмедов бразилиялик юлдузлар – Оскар ва Халк билан бирга бу жамоани Хитой чемпионатига айлантира олди. Ҳозирча, Одил Чин юртида 52 та ўйинда 7 та гол уришга эришган.\nЖорий йил охирида Одил Аҳмедовнинг “Шанхай СИПГ” билан шартномаси якунланади. Ҳозирдан футболчимиз янги таклиф ола бошлади. Хусусан, Қатарнинг “Ад-Духайл” жамоаси унинг хизматларига жиддий қизиқиш билдирмоқда.Қатарда трансфер мавсуми августнинг бошидан очилади ва келаси ой “Ад-Духайл” Одил Аҳмедов бўйича расмий сўров юбориши кутилмоқда.\n“Ростов” қаҳрамонларни танлади. Шомуродовга жой борми?


Украина Ўзбекистон шакар импортини тўхтатганидан шикоят қилди - 01.12.2018, Sputnik Ўзбекистон\nУкраинада ишлаб чиқарилган шакар Ўзбекистонда туширилмаяпти ва разтаможка қилинмаяпти, деб арз қилмоқда Украина миллий шакар ишлаб чиқарувчилар уюшмаси 01.12.2018, Sputnik Ўзбекистон\n© Sputnik / Виталий Аньков / Фотобанкка ўтишПогрузка сахара\nТОШКЕНТ, 1 дек - Sputnik. Қатор нашрлар Украина Ўзбекистон шакар импортини тўхтатгани ҳақида шикоят қилгани ҳақида хабарлар эълон қилди.\nАйтилишича, "Укрцукор" - Украина миллий шакар ишлаб чиқарувчилар уюшмаси шакар Ўзбекистонда юкдан туширилмаётгани ва разтаможка қилинмаётгани ҳақида баёнот билан чиққан.\n"Шакар импортининг бу тариқа фавқулодда тўхтатилиши аввал имзоланган шартномалар шартлари бажарилмаслигига олиб келади. Охирги ярим йилда шакар импортчиси асосан Ўзбекистон бўлганини инобатга олсак, Украина асосий "бозори"дан маҳрум бўлмоқда", деган "Укрцукор" вакили.\n2017—2018 йилларда Украина ташқи бозорларга 560,4 минг тонна шакар етказиб берган. Хусусан, Ўзбекистонга 79,1 миллион долларга 209,9 минг тонна шакар импорт қилинган.


Соғлиқни сақлаш вазирлиги: РУҲИЙ БУЗИЛИШЛАРДАН АЗИЯТ ЧЕКАЁТГАН ШАХСЛАРНИНГ ҲУҚУҚ ВА ҚОНУНИЙ МАНФААТЛАРИНИ ҲИМОЯЛАШ ЯНАДА КУЧАЙТИРИЛАДИ - Ўзбекистон Республикаси Соғлиқни сақлаш вазирлиги\nСоғлиқни сақлаш вазирлиги: РУҲИЙ БУЗИЛИШЛАРДАН АЗИЯТ ЧЕКАЁТГАН ШАХСЛАРНИНГ ҲУҚУҚ ВА ҚОНУНИЙ МАНФААТЛАРИНИ ҲИМОЯЛАШ ЯНАДА КУЧАЙТИРИЛАДИ\nМаълумки, мамлакатимиз Президентининг 2018 йил 16 мартдаги “Психиатрия ёрдами кўрсатиш тизимини тубдан такомиллаштириш чора-тадбирлари тўғрисида”ги қарори мувофиқ, психиатрия соҳасида кўплаб ижобий ишлар амалга оширилмоқда. Жорий йил 12 сентябрдан кучга кирган “Психиатрия ёрдами кўрсатиш тизими такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”ги Қонун ҳам ушбу саъй-ҳаракатларнинг мантиқий давомидир.\nУнга кўра айрим қонун ҳужжатларига қатор ўзгартиш ва қўшимчалар киритилди. Руҳий бузилишлардан азият чеккан, аммо ақли расо деб топилган шахсларга нисбатан қулланилувчи норма; Мажбурлов чораларини узайтириш нормасини киритиш ва мажбурлов чораларини ўтаётган шахсларни шифокорлар комиссияси томонидан кўрикдан ўтказиш муддатларини белгилаш; Тиббий йўсиндаги мажбурлов чоралари турларини мавжуд психиатрия муассасалари тизимига мувофиқлаштириш ҳамда айрим қонун ҳужжатларидаги атамаларни “Психиатрия ёрдами тўғрисида”ги Қонунга мувофиқлаштириш шулар жумласидандир.\nАмалдаги қонунчиликка кўра, ақли расо деб топилган шахслар жиноий жавобгарликка тортилади. Ақли норасо деб топилган шахслар эса жиноий жавобгарликдан озод қилинади ва суд томонидан мажбурий даволанишга юборилади. Шу билан бирга, қонунчилигимизда енгил турдаги руҳий бузилиши мавжуд бўлган, аммо ақли расо деб топилган шахсларга нисбатан даволаш чоралари кўзда тутилмаган. Шунинг учун улар озодликдан маҳрум этиш жойларида психиатр назоратисиз қоларди.\nГермания, Швейцария, Дания, Франция, Россия Федерацияси ва бошқа давлатлар замонавий қонунчилигида хам ушбу норма (руҳий бузилишдан азият чекувчи, аммо ақли расо) назарда тутилган. Бунда, бу шахс жавобгарликдан озод этилмайди ва соғлом шахслар қатори жазо ўтайди, лекин суд томонидан унга жазо билан бир вақтда озодликдан маҳрум этиш жойларида психиатрда мажбурий даволаниш тайинланиши мумкин. Шу билан бирга, озодликдан маҳрум этиш билан боғлиқ бўлмаган жазо тайинланганда, психиатрия муассасаларида мажбурий даволаниш тайинланиши мумкин. Эндиликда бизнинг қонунчилигимизда хам ушбу ҳуқуқий норма киритилди.\nУшбу нормага асосан енгил турдаги руҳий бузилиши мавжуд бўлган, аммо ақли расо деб топилган шахслар жазо билан биргаликда жазони ижро этиш муассасаларининг даволаш-профилактика ёрдами кўрсатиш бўлимларида ҳамда маҳкумларга мўлжалланган ихтисослашган шифохонада мажбурий амбулатория кузатувида бўлиш ва даволаниши таъминланади.\nАқли норасо деб топилган шахсларга психиатрик муассасаларда мажбурий даволаниш қўлланилганда қонунчилигимизда шифокорлар комиссиясининг хулосасига кўра, мажбурий даволанишни бекор қилиш ва беморни чиқариш ёки бўлмаса шифокорлар комиссиясининг хулосасига кўра, тиббий йўсиндаги мажбурлов чорасини ўзгартириб бошқа психиатрик муассасага ўтказиш назарда тутилган.\nБироқ, Жиноят-процессуал кодексида мажбурий даволанишнинг узайтирилиши ва шифокор-психиатрлар комиссиясининг ушбу шахсларни такрорий (навбатдаги) тиббий кўрикдан ўтказиш муддатлари белгиланманган. Тиббий кўрикдан ўтказиш камида олти ойда бир марта ўтқазилиши олдин фақат Соғлиқни сақлаш вазирлигининг ички йўриқномасида кўрсатилган бўлиб, ушбу йўриқнома 2014 йил Адлия вазирлиги тақдимномасига биноан бекор қилинган. Юқоридаги қонун билан жиноий қонунчиликка мажбурий даволаниш муддатини узайтириш нормаси ҳамда шифокор-психиатрлар комиссиясининг такрорий тиббий кўрик ўтказиш муддатлари киритилди.\nБундан ташқари, қонунчилик ҳужжатлари хатлов қилинганда айрим қонун ва кодексларда “Психиатрия ёрдами тўғрисида”ги Қонунга мувофиқ келмайдиган (“руҳий касал”, “руҳий касаллик” ва “руҳий нуқсон” каби) атамалар мавжудлиги аниқланди. Улар (“руҳий ҳолати бузилган шахслар” ва “руҳий ҳолати бузилганлиги” каби атамаларга алмаштирилиб) “Психиатрия ёрдами тўғрисида”ги Қонунга мувофиқлаштирилди.\nБир сўз билан айтганда мазкур қонун руҳий бузилишлардан азият чеккан шахслар ҳуқуқлари ва қонуний манфаатларининг ҳимоя қилиниши, илгари қабул қилинган қонунчилик ҳужжатларининг амалга татбиқ этилиши механизмларининг ривожланишига ёрдам беради.\nСоғлиқни сақлаш вазирлигининг бош мутахассиси.


15.02.2019 12:19 0 1536\nҚувайтнинг «Alshaya Group» компанияси яқинда сотувга қўйилгани маълум қилинган «Ўзбекистон» меҳмонхонасини сотиб олиши мумкин. Бу ҳақд «Repost» хабар бермоқда.\n14 феврал куни «Alshaya Group» раҳбарияти ижрочи директор Муҳаммад ал-Шая бошчилигда Ўзбекистонга келди. Мазкур учрашув Инвестиция ва ташқи савдо вазирлигида ташкил этилган.\n«Alshaya Group» ўтган асрнинг 80-йилларида асос солинган йирик компания саналиб, Яқин Шарқ, Африка, Россия ва Туркия, Европада 90 дан ортиқ брендларда савдо ишларини йўлга қўйган.\nМаълумот учун: «Ўзбекистон» меҳмонхонаси Тошкентнинг энг машҳур меҳмонхоналаридан бири. У 1974 йилда, шаҳарнинг қоқ марказида қурилган. Меҳмонхона ойналаридан Амир Темур хиёбони кўриниб туради. Кўп қаватли меҳмонхона ер қимирлашига чидамли бўлиши учун ярим айлана шаклида лойиҳалаштирилган. Унинг бошланғич баҳоси 33 миллион АҚШ доллари этиб белгиланган.\n«Ўзбекистон» меҳмонхонаси «Alshaya Group» сотув


Қирғизистондаги ўзбек мактаблари тақдири савол остида\n27 январ 2021, Тошкент вақти: 08:19\n2010 йил июн воқеаларида Ўшдаги бир нечта ўзбек мактабига ўт қўйилган эди.\nЎш шаҳри мэри Мелис Мирзақматов ўзбек мактабларида таълимни қирғиз тилига кўчириш лозимлиги тўғрисида 30 сентябрда баёнот берганидан сўнг қирғизистонлик ўзбекларнинг июн фожеасидан сўнг пайдо бўлган ташвишларига яна бир ташвиш қўшилди. Буни масалага ойдинлик киритиб беришни сўраб Озодликка мурожаат қилаётган тингловчиларнинг кўплиги ҳам кўрсатиб турибди. Мавзуни ўрганар экан, Озодлик мухбири қирғизистонлик ўзбекларнинг мактаб таълими масаласида ташвишланишига асос йўқ, деган фикрга келди. Ҳар ҳолда, ҳозирча асос йўқ...\nМирзақматов нима деган эди?\nКирТАГ агентлигининг хабар қилишича, Ўш шаҳри мэри 30 сентябр куни бундай деган:\n“Ўш шаҳридаги ўзбек мактабларида таълим ўзбек тилида олиб борилиши керак. Бу давр талаби бўлиб қолди. Қирғиз тилида олиб бориладиган предметлар тўғрисидаги таклиф Ўш шаҳар таълим бошқармаси билан ҳамкорликда таълим вазирлиги томонидан тайёрланади”.\n5 октябр куни эса, Мирзақматов Озодлик радиоси қирғиз хизмати саволларига жавоб берар экан, мана бундай деган эди:\n...бундан буён қирғиз-ўзбек, деб бўлинмай, мактабларни фақат мактабгина деб атаб, ўзбек мактабларнинг ҳаммасини қирғиз тилига ўтказиб, кириллица билан лотин ҳарфини бирдай қўйиб дегандай...\nМирзақматов нимани қандай айтган бўлса, шундай келтирдик.\nДемак, тумтароқроқ гапининг мазмунига қараганда, Мирзақматов ўзбек мактабларида таълимни 100 фоиз қирғизчага ўтказишни таклиф қилмаяпти.\n“Мирзақматов Каримовдан рухсат сўрамоқчи”\nБу ғалати гапни Ўш шаҳар ўзбек миллий-маданий маркази раиси Абдурашид Хўжаевдан эшитдик.\nУ Мирзақматовнинг тушунарсизроқ баёнотини қандай тушунишини айтиб берди.\n- Энди тушунмовчилик бўлаяпти. Шаҳар мэри Мирзақматов айтаяптики, “Бугунги кунда ўзбек мактабни битирган болаларимиз ҳеч қаëққа бориб ўқимайди. Шунинг учун қирғизча ўқиса, Бишкекка борадими, бошқа ерга борадими институтларга кириб ўқиши мумкин. Каримов билан гаплашамиз. Каримов рухсат берса, ўзбекчани ярим лотин тилда қиламиз, аниқ фанларни кириллча ўқитамиз деб” бу ўзининг таклифи бўлган.\nОзодлик: Мэлис Мирзақматов “Каримовдан рухсат сўраймиз” дегани аниқми?\n- Аниқ. “Рухсат сўраймиз. Биз ҳам ўзбек мактабларини ярим лотинга ўтказайлик. Хоҳлаганлар кейин Тошкентга бориб ўқисин. Қирғизча ўқийдиганлар Бишкекда ўқисин” деган. Унинг ҳам гаплари яхши, тўғри.\nОзодлик: Миллий марказ раиси сифатида сизнинг позициянгиз қанақа?\n- Тил билган зиëн эмас.\nОзодлик: Бу тўғри. Ўзбек мактабларини тўла қирғизчага ўтказиш ҳақида.\n- Тўла қирғизча деган гап йўқ бу ерда. Тушунмовчилик бўлиб одамлар бу тараф бўлаяпти. Тўла қирғизча демаяпти. Она тили вба адабиëти, тарих ҳаммасини лотин тилида...\nОзодлик: Лотин ëзувида денг.\n- Ҳа, лотин ëзувида, дейди Абдурашид Хўжаев.\nХуллас, Абдурашид Хўжаевнинг айтишича, Мирзақматов таклиф қилаётган формула бундай:\nЎзбек тили, ўзбек адабиёти ва тарих дарслари ўзбек тилида ўқитилади, бу дарсларни ўзлаштиришда лотин ёзувидан фойдаланилади ва лотин ёзувига ўтиш учун Ўш мэри нима учундир бошқа давлат – Ўзбекистон президентидан рухсат сўрамоқчи (?!)\nТил, адабиёт ва тарихдан бошқа барча предметлар қирғиз тилида, кирил ёзувида ўқитилади.\nХўжаевдан ўз позициясини билдиришни яна бир бор сўрадик.\nОзодлик: Сизнинг позициянгиз қанақа?\n- Менинг позициям ҳозир аниқ эмас, дейди Ўш шаҳар ўзбек миллий-маданий маркази раиси Абдурашид Хўжаев.\n“Мен шахсий фикримни айта олмайман ”\nМавзуни ўрганар эканмиз, Ўш шаҳридаги ўзбек мактаблардан бирининг директорига ҳам бир неча савол билан мурожаат қилдик.\nОзодлик: Ўзбек мактабларини қирғиз тилига ўтказиш бўйича амалий чоралар бошландими ëки бу фақат гап даражасидами?\n- Ҳозирча ўтганда бу бир оғиз гапириб қўйилди катта мажлисда омманинг ичида. Амалга ошгани йўқ. Энди менинг ўйимча ота-оналар ҳам бу йилги нима бўйича опрос юргизганимизда, ҳозирча маъқуллик бергани йўқ ота-оналар. Бизга ҳам мажбурий давление деган нарсалар йўқ ҳозир.\nОзодлик: Умуман шу ғояга сизнинг шахсий муносабатингиз қандай? Ўзбек мактабларида ўқишни қирғиз тилига ўтказиш ғоясига?\n- Бу давлатнинг миқëсида ечиладиган масала. Мен ўзимнинг шахсий фикримни айта олмайманда. Менинг битта шахсий фикрим билан ечилмайдию.\nОзодлик: Хабарларга қараганда бу йил бошланган янги ўқув йилидан ҳар бир мактабда биттадан қирғиз синфлари очилган. Сизларда ҳам шундай бўлдими?\n- Йўқ, нотўғри. Районда, Моҳира Умаровнанинг мактабида битта қирғиз синфи очилди. Бир бориб кўзимиз билан кўрганмиз. Лекин шаҳар маорифида ўзбек мактабларида қирғиз синфлари очилгани йўқ, дейди Ўш шаҳридаги ўзбек мактаблардан бирининг директори.\n“Районда”, дер экан, Ўш шаҳридаги ўзбек мактаблардан бирининг директори Ўш шаҳрига туташ Қорасув туманини назарда тутди.\n“Бош вазир масала Конституция доирасида ҳал қилинажагини айтди”\nЎш шаҳар мэри баёнотидан кейин қирғизистонлик ўзбеклар орасида миш-мишлар кўпайиб кетди. Улардан бири будир: эмишки, Бош вазир Атамбаев ўзбеклар вакилларини қабул қилибди. Учрашувда Атамбаев ўзбек мактабларини қирғизчалаштириш масаласи ҳал бўлган масала, деганмиш.\nБиз Қирғизистон ҳукумати раиси билан учрашган ўзбеклардан бири билан ҳам гаплашдик. Фақат у Ўшдаги вазиятдан келиб чиқиб, исмини айтмаслигимизни, овозини эшиттирмаслигимизни илтимос қилди. Унинг айтишича, Бош вазир Алмазбек Атамбаев билан ўтган ҳафтада бўлиб ўтган норасмий учрашувда ўзбек мактаблари масаласи тилга олинган ва ҳукумат раиси масала мамлакат Конституцияси доирасида ҳал қилинажагини айтган.\n“Бу масала ҳукумат даражасида кўрилган эмас”\nҲукумат позициясини яхшироқ тушуниш учун Қирғизистон республикаси маҳаллий ўз-ўзини бошқариш ишлари бўйича миллий агентлиги раҳбари Бахтиёр Фаттоҳов билан боғландик.\nСаволимизни бир кун аввал бериб қўйганимиз учун Бахтиёр Фаттоҳов дарҳол жавобга ўта қолди.\n- У нарса бўлган эмас экан. Фақат шаҳар раҳбарияти шунақа гап чиқариб, бизлар ҳам одназначно айтдик.\nОзодлик: Демак, Қирғизистон ҳукуматида Қирғизистондаги ўзбек мактабларида ўқишни қирғиз тилига ўтказиш режаси йўқ.\n- Йўқ. У масала кўрилгани йўқ. Бошқа гап қирғиз тилини ўқитиш соатини кўпайтириб ўзбек болаларини қирғиз тилига яхшилаб ўргатиш, деди Қирғизистон республикаси маҳаллий ўз-ўзини бошқариш ишлари бўйича миллий агентлиги раҳбари Бахтиёр Фаттоҳов.\n“Ўзбек мактабларини қирғиз тилига эмас, рус тилига ўтказиш керак”\nБу фикр Қирғизистондаги “Қилим шами” инсон ҳуқуқлари ташкилоти раҳбари Азиза Абдурасуловадан чиқди.\nАбдурасулова хоним ўтган ҳафтада Варшавада Озодлик саволларига жавоб берар экан, мана бундай деган эди.\n- Афсуски, Ўш шаҳри мэри чиндан ҳам ўзбек мактабларини қирғиз тилига ўтказиш таклифи билан чиқмоқда. Буни у ўзбек мактаблари битирувчилари учун олий ўқув юртларига кириш имкониятини яратиш зарурати билан изоҳламоқда. Бироқ шуни ҳам унутмаслик керакки, Қирғизистонда деярли барча олий ўқув юртларида ўқиш рус тилида олиб борилади. Шунинг учун ўзбек мактабларини рус тилига ўтказиш таклифи билан кимдир чиқса, бундай таклифни мен тушунган бўлардим, дейди Азиза Абдурасулова.\nПрезидент аппарати нима дейди?\nМавзу юзасидан саволимизни Варшавада Қирғизистон президенти маъмуриятининг Миллатлараро ривожланиш бўлими мудири Мира Карабаевага ҳам берган эдик.\nУнинг айтишича, ҳозирда ўқиш қирғиз тилида олиб борилмайдиган мактабларда, жумладан ўзбек мактабларида қирғиз тили дарсларини кўпайтириш устида иш олиб борилмоқда.\n- Жаноб Мирзақматовнинг баёнотига келсак, у сиёсатчи ва популист сифатида нима ҳақда хоҳласа, шу ҳақда баёнот бериши мумкин. Лекин бу мамлакатдаги тил сиёсатини айнан Мирзақматов белгилайди, дегани эмас. Бу иш учун расмий ҳокимият, хусусан Таълим вазирлиги мавжуд. Вазирлик эса, унинг сиёсийлашган баёнотини мутлақо қўллаб қувватламайди, дейди Қирғизистон президенти маъмуриятининг Миллатлараро ривожланиш бўлими мудири Мира Карабаева.


Гулистонда янги мавзе барпо этилмоқда - Халқ сўзи\nГулистонда янги мавзе барпо этилмоқда\n09:08 20 Февраль 2019 Сиёсат\nКейинги йилларда Гулистон ўз номига монанд обод бўлиб бормоқда. Янги уй-жойлар, иншоотлар, равон йўллар қурилмоқда.\nШаҳарнинг янги қиёфаси “Буюк келажак” мавзесида ёрқин намоён бўлади. Ўтган йили бу ерда намунали лойиҳа асосида 5 қаватли 8 та уй фойдаланишга топширилди. Яна 7 қаватли, 420 хонадондан иборат 10 та уй қурилиши давом этмоқда.\nПрезидентимиз мазкур мавзега ташриф буюриб, янги кўп қаватли уйларни кўздан кечирди.\nПрезидент “Сирдарё тажрибаси”ни жорий қилиш лойиҳаларини кўздан кечирди.\nШу ерда ёшларни маданият ва спорт мажмуаларига жалб этиш, улар ўртасида компьютер саводхонлиги ва китобхонликни ривожлантириш бўйича янги тизим тақдимоти ўтказилди.\nУнга кўра, Ёшлар иттифоқи, Спорт, Маданият ва Халқ таълими вазирликлари, Маънавият тарғибот маркази, Ёзувчилар уюшмаси туманлардаги ёшлар билан манзилли ишлайди, уларнинг қизиқишларига мос тўгарак ва муассасаларга жалб этади. Ахборот ва оммавий коммуникациялар агентлиги «Ўқитувчи» бренди остида марказий китоб дўкони ва «бук-кафе»лар ташкил этади, шунингдек, электрон китоблар тайёрлаб тарқатади.\n- Билим, маданият, фидойилик биринчи ўринда бўлиши керак. Маънавият иқтисодиётга ҳам асос бўлади. Фарзандларимизни соғлом, билимли, ватанпарвар қилиб тарбиялаш учун ҳеч нарсани аямаймиз. Ана шундай ёшлар бизнинг эртанги кунимиз, деди Шавкат Мирзиёев.\nВилоятда кўп қаватли уйлар ва спорт иншоотлари қуриш, ичимлик суви таъминоти ва оқова сув тизимини ривожлантириш борасида амалга ошириладиган ишлар ҳақида ҳам маълумот берилди.\nЎзбекистонда оммавий эмлаш жараёни февраль ойининг охири, март ойининг бошида бошланиши мумкин\n«Янги-Ангрен» ИЭСдаги бахтсиз ҳодисага нима сабаб бўлди? «Халқ сўзи» вазиятни жойига бориб ўрганишга ҳаракат қилди. Аммо...\nЁшлар ишлари агентлиги ёшлар учун қай тартибда грант ва субсидия ажратмоқчи?


Шавкат Мирзиёев ва биринчи хоним Тожмаҳални зиёрат қилди\nва биринчи хоним Зироатхон Мирзиёева 30 сентябрь куни Агра шаҳридаги Тожмаҳал обидасини зиёрат қилди. Ҳинд ОАВнинг хабар беришича, Президент ...\nолий суди мамлакат марказий ва минтақавий раҳбарларини Тожмаҳални бузиш масаласини кўриб чиқиш ҳақида огоҳлантирди. Бу ҳақда «Hindustan Times» нашри маълумотларига таяниб, «Gazeta.ru» хабар бермоқда. Таъкидланишича, ... бундай тадбирлар ёдгорлик ҳолати билан боғлиқ. Тожмаҳал жуда ифлосланиб кетган ва аста-секин қулаб тушиши мумкин. Суд ...\nконституциявий суди ҳукуматга мамлакатнинг рамзи бўлган Тожмаҳалнинг ифлос ҳаво туфайли ранги ўзгаргани, уни ўз ҳолига қайтариш учун чет элдан кўмак қидириб топиш бўйича топшириқ берди. Бу ҳақда «Hurriyet» ... Бу ҳақда «Hurriyet» хабар қилмоқда. XVII асрда бунёд этилган Тожмаҳалнинг мармарлари ифлос ҳаво туфайли сарғайгани, айрим жойлари қўнғир ...\nТожмаҳал ҳаммамизга таниш, ҳар қандай таъриф ортиқча. Аммо «иккинчи Тожмаҳал»ни эшитганмисиз? Шоҳжаҳоннинг невараси Аъзамшоҳ 17-аср ўрталарида ... онаси хотирасига Аврангободда қурдирган Бибика мақбарасини Тожмаҳалга жуда ўхшашлиги туфайли «иккинчи Тожмаҳал» ёки «камбағаллар учун ...\nТожмаҳал талофат кўрди\nрамзларидан бири бўлган Тожмаҳалнинг иккита минораси қулаб тушди. Бу ҳақда «The Times of India» сайти хабар бермоқда. Агра шаҳридаги қадимий обидага кучли шамол зарар ... офат бошқа минораларга зиён етказмаган. XVII асрда бунёд этилган Тожмаҳал дунёнинг етти мўъжизасидан бири ҳисобланади. Бу обидага ҳар куни ...


Фермерларни автобусга қамаб қўйган ИИБ бошлиғи ишдан бўшатилди – Газета.uz\nФермерларни автобусга қамаб қўйган ИИБ бошлиғи ишдан бўшатилди\nПахтани кўпроқ суғориб юборгани учун фермерларни жазирамада автобусга қамаб қўйган Касби туман ИИБ бошлиғи ишдан бўшатилди.\nLotinchada 29 июл 2019, 19:56 Жамият\nҚашқадарё вилояти ИИБ томонидан ўтказилган хизмат текшируви якунларига кўра Касби тумани ИИБ бошлиғи подполковник Чори Кучаров эгаллаб турган лавозимидан озод этилди. Бу ҳақда ИИВ Жамоатчилик ва оммавий ахборот воситалари билан алоқалар бошқармаси хабар қилди.\nИИБнинг собиқ бошлиғига нисбатан хизмат текшируви 24 июль куни ижтимоий тармоқларда фермерлар билан боғлиқ видеоёзувлар тарқалганидан сўнг бошланган эди. Ушбу видеоёзувларнинг бирида фермер ИИБ ходимлари билан баҳслашган бўлса, иккинчисида фермерларнинг автобусга қамалиши акс этган эди. Қашқадарё вилояти прокуратураси ҳам терговга қадар текширув ўтказаётгани хабар қилинди.\nҲар икки ҳодиса ҳам ердан самарали фойдаланиш бўйича семинар билан боғлиқ. Биринчи ҳолатда ИИБ ходимлари даласига капалак қўйиш учун семинарга ўз вакилини юборган фермерни олиб келиш учун келган бўлса, иккинчисида семинарга келган фермер хўжаликлари ходимлари ва мироблар қўлига кишан солиниб, икки соат автобусга қамаб қўйилади.


Ўзбеклар фарзандларини рус мактабларига бермоқда\n25 феврал 2021, Тошкент вақти: 05:03\nЗикрилло Ишонч Ўзбекистонда кўпгина ўзбек оилаларининг ўз фарзандларини рус тилида таълим бериладиган мактабларда ўқитиш жараёни кучаймоқда. Ота-оналар бунинг бир неча сабабларини рўкач қилиб кўрсатмоқда.\nФарзандини рус мактабига берган аёлнинг сўзларига қараганда, ҳозирги кунда дарслар рус тилида олиб бориладиган айрим мактабларда руслардан кўра ўзбеклар кўпчиликни ташкил этади. Рус тилини пухта биладиган мутахассисларнинг иш топиши ва хизмат пиллапоясидан кўтарилиши осонлиги, аксарият маълумот ва адабиётларнинг рус тилида экани ота-оналарни шундай қарорга келишга ундамоқда.\nОта-оналардан бирининг фикрича, ўзбек мактаблари ўқитувчилари ўзларининг маиший муаммоларига ўралашиб қолган. Улар дарсга иккинчи даражали сифатида қарайди. Ўзбек мактабларининг тажрибали ўқитувчилари таълим масканини ташлаб, оилани боқишга етарли маблағ топиш мумкин бўлган соҳаларга ўтиб кетган.\nТошкентдаги 27-мактаб ўқитувчиси Насиба Турдиевна ҳам бу йил рус мактабларига жуда кўп ўзбек болалари ўқишга қабул қилинганини тасдиқлади.\nАммо Халқ таълими вазирлиги мутасаддиларидан бири Намоз Рўзиқулов ўзбекларда ўз фарзандларини рус мактабларига бериш тенденцияси кучайганини инкор қилди.


Устозлар учун байрам тадбири\nПойтахтимизнинг Миробод тумани ҳокимлиги томонидан олий таълим, ўрта махсус, мактаб ва мактабгача таълим муассасаларида таълим ва тарбия бераётган ўқитувчи ва мураббийлар учун байрам тадбири ўтказилди.\n28 сентябрь кунги кутилаётган об-ҳаво маълумоти\nРеспублика Гидрометеорология марказининг хабар беришича, 28 сентябрь куни Тошкентда ҳаво ўзгариб туради, ёғингарчилик бўлмайди.\nҲар бир сайловчи – эътиборда\nЎзбекистон Республикаси Марказий сайлов комиссияси билан Ўзбекистон ногиронлар жамияти, Ўзбекистон кўзи ожизлар жамияти ва Ўзбекистон карлар жамияти ўртасида келишувлар имзоланди.\nШҲТга аъзо мамлакатлар вакиллари АКТ ривожланишини муҳокама қилди\nТошкентдаги Халқаро бизнес-марказида “ICTWEEK Uzbekistan – 2019“ Ахборот-коммуникация технологиялари ҳафталиги доирасида “Ахборот технологиялари ва ШҲТнинг инновацион ривожланиши“ мавзуида анжуман бўлиб ўтди.\nЁшлар тарбияси: оилада ота ва она ўрни\nЁшлар тарбияси ҳамма даврлар, ҳар қандай жамият учун ҳам энг устувор вазифалардан бири бўлиб келган.\nТожикистонлик инсон Эквадорда дунёнинг 30 та мамлакати учун атиргул етиштираяпти\nЖаҳонинг 30 та мамлакатидаги севишганлар ўз ёрларига тожикистонлик тадбиркор узоқ Эквадорда етиштирган атиргулларни совға қиладилар.\nЎзбекистон – Марокаш вазирликлараро сиёсий маслаҳатлашувлар бўлиб ўтди\nТошкент шаҳрида Ўзбекистон Республикаси билан Марокаш Подшоҳлиги ташқи сиёсат идоралари ўртасидаги маслаҳатлашувларнинг биринчи давраси бўлиб ўтди.\nЖалолободда гиёҳванд моддаларга алоқадор АҚШ фуқаролари ушланди\nҚирғизистоннинг Жалолобод вилояти Тоқтогул туманида гиёҳванд моддаларни ноқонуний равишда сақлаганликда гумон қилинган икки нафар АҚШ фуқароси ушланди. Бу ҳақда Жалололбод ИИБ маълум қилди.\nДХХ чегара қўшинлари Ўзбекистон Республикаси Давлат божхона қўмитаси билан биргаликда наркотик моддаларнинг йирик партиясини тўхтатиб қолди\nҲозирда мазкур ҳолат бўйича дастлабки тергов ҳаракатлари олиб борилмоқда.\nТошкент вилоятида корхоналар сони яна биттага кўпайди\nТошкент вилояти Пискент туманида пластмасса қувурлар ишлаб чиқаришга ихтисослашган янги корхона фойдаланишга топширилди.\nТил – миллатнинг борлиги ва борлиғи\nМиллатнинг онгу шуури ифодаси, борлиғи бўлган она тилимизнинг нуфузи масаласи ҳамон ҳамманинг диққат марказида.\nЖорий йилнинг 26 сентябрида Ўзбекистон хоккейи тарихида яна бир улкан воқеа рўй берди: мамлакатимиз хоккей федерацияси Халқаро шайбали хоккей федерацияси (IIHF) аъзолигига қабул қилинди.\nЕр яралгандан буён бир марта асфальт қилинган, шундан буён қаровсиз ётган йўллар бор (+видео)\nТуркиянинг “MUSAID” мустақил саноатчилар ва тадбиркорлар уюшмаси президенти Ўзбекистонда\nТуркия ишбилармон доиралари вакиллари делегацияси раҳбари, “MUSAID” мустақил саноатчилар ва тадбиркорлар уюшмаси президенти Абдураҳмон Каан бошчилигидаги делегация мамлакатимизга келди.\nБекобод шаҳрида боғча тарбияланувчилари овқатдан заҳарландими?\nТошкент вилояти Бекобод шаҳридаги 5-сонли мактабгача таълим муассасасида 11 нафар тарбияланувчи овқатдан заҳарланиш эҳтимоли билан шаҳар юқумли касалликлар шифохонасига ётқизилган.\nТуркиядаги зилзилада Ўзбекистон фуқаролари жабрланмаган\nБу ҳақда мамлакатимизнинг Истанбулдаги бош консуллиги хабар берди, дейилади “Дунё“ ахборот агентлиги хабарида.\nХитойнинг “Zhejang Loong Airlines Co.Ltd.” авиакомпанияси чартер рейс билан Тошкентга келди\nБугун, 27 сентябрь куни “Сиань – Тошкент – Сиань” йўналишида илк парвоз қилган Хитойнинг “Zhejang Loong Airlines Co.Ltd.” авиакомпаниясига тегишли самолёт Ислом Каримов номидаги Тошкент халқаро аэропортига келиб қўнди.\nАндижон вилояти Бўз туманининг номи ўзгаради\nБу ҳақда Олий Мажлис Қонунчилик палатасидаги ЎзЛиДеП фракциясининг навбатдаги йиғилишида маълум қилинди.\nАбдулазиз Комилов АҚШнинг Афғонистондаги ярашиш масалалари бўйича махсус вакил билан учрашди\nЎзбекистон Республикаси ташқи ишлар вазири Абдулазиз Комилов Нью-Йорк шаҳрида АҚШнинг Афғонистондаги ярашиш масалалари бўйича махсус вакили Залмай Халилзод билан учрашди.


Хитой парламенти Гонконг миллий хавфсизлиги тўғрисида қонун қабул қилди — Sof.uz\nЖАҲОН 13,368,484 7,801,719 578,334\nГонконг миллий хавфсизлик тўғрисидаги қонуни ХХРнинг энг юқори қонун чиқарувчи органи - Бутун Хитой халқ ассамблеясининг доимий қўмитаси томонидан маъқулланди. Аввалроқ, ҳужжат дунё ҳамжамияти ва махсус маъмурий ҳудуд аҳолиси томонидан танқидларга учраган эди.\nThe South China Morning Post хабарига кўра, йиғилиш бошланганидан 15 дақиқа ўтгач, қонун лойиҳаси 162 қўмита аъзолари томонидан бир овоздан маъқулланган. Қонун Буюк Британиянинг юрисдикциясида бўлган Гонконгнинг ХХРга топширилишининг 23-йиллиги бўладиган 1 июль куни кучга кириши кутилмоқда.\nГонконг маъмурияти раҳбари Керри Лам тасдиқланган ҳужжат тафсилотлари нашр этилмагунча изоҳ беришдан бош тортди. "Ҳозирги босқичда мен Гонконг миллий хавфсизлик тўғрисидаги қонуни ҳақида шарҳ беришни ўринсиз деб биламан", - деди у журналистларга.\nҚабул қилинган ҳужжат Пекин ва махсус маъмурий ҳудуд ўртасидаги муносабатларни тартибга солади ва Гонконгда хавфсизлик таҳдидларининг олдини олиш чораларини кўради. Тахминларга кўра, Пекин ўзининг махсус хизматларини Гонконгда жалб қилиш ҳуқуқини олади, бу эса ҳудуд автономияси тарафдорларининг фикрига кўра, Хитой маъмурларига исталмаган фуқароларни судсиз ҳибсга олишга имкон беради. ХХР раҳбарияти қарорига жавобан АҚШ Хитой амалдорларига қарши санкциялар киритди ва Гонконгни имтиёзли бизнес шерик мақомидан маҳрум қилди.\nГонконг хавфсизлик Xитoй\n13.07 16:17 2752\nКеча, 12:26 2461\n13.07 15:52 2021\n13.07 12:03 1600\n9.07 10:32 102 Жаҳон\n7.07 17:33 880 Жаҳон\n30.06 16:13 129


Ольга Забелинская Ўзбекистон номидан Токио-2020 да қатнашади — Sof.uz\nВелоспорт бўйича уч карра олимпиада совриндори Ольга Забелинская Токиода бўлиб ўтадиган ёзги олимпиада ўйинларида Ўзбекистон шарафини ҳимоя қилиши мумкин, деб ёзмоқда РИА Новости.\nЗабелинская 2018 йил ёзида спорт фуқаролигини Россиядан Ўзбекистонга ўзгартирган эди. Шундан сўнг у Халқаро велосипедчилар иттифоқи (UCI) шафелигида мусобақаларда иштирок этганди. Бироқ олимпиада ўйинларида иштирок этиш учун Миллий олимпия қўмитаси ва Халқаро олимпиада қўмитаси қарори талаб қилинади.\n“Ольга Токиодаги олимпиада ўйинларида иштирок этиши мумкин”, - дея хабар қилади Ўзбекистон велоспорт федерацияси, рухсат олинганми деган саволга жавобан.\nРоссия велоспорт федерацияси президенти Вячеслав Экимовнинг сўзларига кўра, федерация Забелинскаянинг иштирок этиши учун қаршилик билдирмаган.\nОлимпиада Токио-2020 Велоспорт Россиялик спортчи\n31.05 17:40 4619\nКеча, 16:39 1347\nКеча, 20:43 1273\n27.02 17:12 221 Спорт


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Саудия Арабистони шаҳзодаси аёлларга мамлакат ҳудудида автомобиль бошқаришга ҳуқуқ беришни талаб қилмоқда\t18:53, 30 ноябрь 2016\tСаудиялик миллиардер, амалдаги қиролнинг жияни, шаҳзода Аль-Волид ибн Талал Аль Сауд мамлакатда аёлларга нисбатан қўйилган автомобиль бошқаришга тақиқни олиб ташлаш таклифини илгари сурди, деб хабар бермоқда “РИА Новости”.\nШаҳзода бу ҳақда ўзининг ижтимоий тармоқлардаги саҳифаларида маълум қилган. “Баҳслашишни тўхтатинг. Аёллар автомобиль бошқариши керак бўлган вақт келди”,—деб ёзди шаҳзода ўз микроблогида.\n“Аёлларнинг автомобиль бошқариш ҳуқуқидан маҳрум этилиши уларнинг билим олиши ёки бошқа шахсий ҳужжатлардан мосуво бўлиши билан тенгдир. Аёлларнинг автомобиль бошқариши жорий иқтисодий шароитлардан келиб чиққан ҳолда жамоатчилик талабига айланди", — дейди шаҳзода. Саудия Арабистонида шариат асосидаги амалдаги қонунчилик бўйича аёлларга автомобиль бошқариш тақиқланган.


ОТМКнинг 70 йиллиги нишонланди: 5 тонна ош, баҳайбат машиналар кўргазмаси ва салют Ўзбекистон янгиликлари\nОТМКнинг 70 йиллиги нишонланди: 5 тонна ош, баҳайбат машиналар кўргазмаси ва салют\n28 October 2019, 10:54\nЎзбекистон, Тошкент – Batafsil.uz ЯА.Ўзбекистон рангли металлургияси флагманларидан бири 70 йиллик юбилейини нишонлади. Олмалиқ ТМК матбуот хизмати хабар беришича, шу муносабат билан Олмалиқда бир қатор байрам тантаналари бўлиб ўтди.\nБайрам тадбирлари даставвал, янгиланган “Металлург” маданият саройида бошланиб, Хукумат аъзолари, вазирлик ва идоралар, йирик саноат корхоналари, хорижий ҳамкор вакиллари, комбинат ходимлари ва маҳаллий ҳамда чет эл ОАВ вакиллари иштирокида тантанали йиғилиш ўтказилди.\nЙиғилишни Бош вазир Абдулла Арипов очиб бериб, Ўзбекистон Республикаси Президенти Шавкат Мирзиёев номидан расмий табрикни ўқиб эшиттирди.\nДавлатимиз раҳбари ўз табригида комбинатнинг ўтган йиллардаги муваффақиятларини алоҳида таъкидлаб, 36 минглик жамоага фидокорона меҳнати ва дунё тан олган сифатли маҳсулот ишлаб чиқараётганлиги учун ўз миннатдорчилигини билдирди. Шу билан бирга, Президент комбинатни ривожлантиришнинг устувор вазифаларини белгилаб берди. Шавкат Мирзиёев бугунги шиддатли даврнинг ўзи халқимиз қатори комбинат жамоаси олдига ҳам миллий иқтисодиётимизнинг рақобатбардошлигини оширишга қаратилган муҳим ва стратегик вазифаларни қўйишига эътибор қаратиб, мажмуа базасида юқори технология ва қўшимча қийматга эга харидоргир маҳсулотлар ишлаб чиқаришни кенгайтириш, бу йўлда юртимизнинг табиий, меҳнат ва интелелктуал ресурсларидан тўлақонли фойдаланиш масалалари ғоятда долзарб эканлигини таъкидлади.\nПрезидентнинг соҳа ривожи учун кадрлар тайёрлаш қанчалик юксак аҳамият касб этишига ҳам тўхталиб ўтди. Олмалиқда фаолият юритаётган Тошкент давлат техника университетининг филиали, шунингдек, ўтган йили ташкил этилган Россия Федерациясининг Миллий технологик тадқиқотлар университети Москва пўлат ва қотишмалар институти филиали ушбу эзгу мақсадларга хизмат қилиши Президент томонидан эътироф эьтилди.\nЮқоридагилар бирга, тантанали йиғилишда Абдулла Арипов Ўзбекистонда рангли металлургияни ташкил қилиш ва тараққий этишида ўзининг муносиб ҳиссасини қўшган комбинат ишчи ва ходимларига давлат мукофотларини топширди.\n“Агарда ушбу қутлуғ 70 йил давомида нималарни қўлга киритдик деганда, биз жуда катта мувфаққиятларга эришдик, деб айтардим. Комбинат ҳеч қачон 148 минг тонна мис ишлаб чиқармаган. Бу йил биз давлатга шу кўрсаткичларни беряпмиз. Жорий йилда аксарият кўрсаткичлар бўйича жиддий ўсиш юз бериши кутилмоқда. Бунинг барчаси фидокорона ва шижоатли мехнат, технологик интизомнинг тўғри қўлланилиш маҳсулидир. Энди биз технологик қайта жиҳозланишни бошлаб, бутун технологик ҳалқани янги жиҳозлар билан таъминлаймиз”,-деб айтди SFI Management Group чет эл корхонаси кузатув кенгаши аъзоси Қобул Шодиев.\nШунингдек, унинг айтишича, айни пайтда корхонада “Ёшлик” конини ишга тушириш бўйича инвесторларни жалб қилиш ишлари олиб борилмоқда. Келажакда ёнма-ён жойлашган иккита “Калмақир” ва “Ёшлик” конларини “Олий Зиё” номи билан бирлаштириш режалаштирилган. Бундан ташқари, комбинатда яқин йилларда кам учрайдиган металлар, хусусан платиноидларни ишлаб чиқариш йўлга қўйилади. Унинг сўзларига кўра, 2023 йилгача умумий қиймати 3 миллиард доллардан ортиқ инвестицион дастурни ўзлаштириш белгиланган. Умуман, 2023 йилгача бир йилда руда қазиб олишни 40 миллиондан 10 миллион тоннгача, катодли мисни 106 мингдан 250 минг тоннагача, рухни 68 мингдан 120 минг тоннагача, тозаланган олтинни 14.6 тоннадан 27 тоннагача, кумушни 98.6 тоннадан 157 тоннагача етказиш режалаштирилган.\n“ОТМК келажаги янада ёрқин, унинг кун сайин яқинлашаётган кўплаб истиқболлари мавжуд. Мен аминманки, буларни ҳаммасини ҳаётда тадбиқ этиш қўлимиздан келади. Чунки бизга давлат даражасида кўмак берилаяпти, акцидорлар ва ҳамкорларимиз ҳам ёрдамга тайёр. ", – деб айтди комбинат бошқаруви раиси Абдулла Хурсанов.\nШуниси қизиқки, ҳатто туғилган кунида ҳам комбинат иш фаолиятини тўхтатгани йўқ. 70 йиллик тарихи давомида инқирозли 90 йилларда ҳам корхона печлари ишлаб турган. Бу ҳам ОТМК ходимларини тақдирлаш давомида эътироф этилди.\nБайрам тадбирлари “Олтин олма” шаҳар хиёбонида давом этди. Бу ерда Олмалиқ ТМК томонидан ишлаб чиқариш жараёнини акс эттирувчи экспонат, модель ва макетлар кўргазмаси ташкил этилди. Баҳайбат БЕЛАЗлар, бульдозерлар, самосвал ва бошқа махсус машиналар шаҳар аҳолиси ва мехмонларда катта қизиқиш уйғотди.\nШу хиёбоннинг “Дельфин” аквапарки олдида 5 тоннали ош тайёрланди. Бу учун комбинатда янги қозон қуйилди. Ош тайёрлашга 1,3 тонна гўшт, 400 кг ёғ, 1,3 тонна гуруч, 1,7 тонна сабзи, 80 кг пиёз, 50 кг туз, 150 кг майиз ва нўхат, 3 кг зира ва қора мурч, шунингдек 250 литр сув сарфланган.\nПиширилган таом барча хохловчилар, шунингдек комбинат жамоаси ва “Меҳрибонлик уйи” тарбияланувчиларига мунтазир қилинди. Кечки пайтда ОТМК юбилейини байрам концерти ва салют безади.


Генерал Черняев ҳисоботларида Тошкент истилоси | Shosh.uz\nБош саҳифа » Тошкент-2200 » Генерал Черняев ҳисоботларида Тошкент истилоси\n1865 йилнинг июнида рус генерали Черняев қўшинлари томонидан Тошкент шаҳрининг истило қилиниши ўлка ва бутун минтақанинг кейинги тақдирини белгилаб берувчи воқеа бўлди дейиш мумкин. Ушбу масала ҳозирга қадар кўплаб Ўрта Осиё, Россия ҳамда хориж тарихчилари томонидан турли нуқтаи назардан ўрганилган ҳамда турлича талқин қилинган. Айниқса, мустақиллик йилларида Ўзбекистон олимлари мазкур масалани атрофлича ва холис ўрганиш борасида катта ишларни амалга оширдилар. Халқимиз тақдирига кучли таъсир кўрсатган мазкур фожиага мутахассисларнинг тезтез мурожаат қилиб туришлари табиий.\nТошкент истилоси масаласи даставвал рус генералларининг императорга йўллаган хабарнома, ҳисобот, кундалик ва хотираларида ўз аксини топган. Шундай ҳужжатлардан бири 1866 йилнинг мартидан 11 декабрига қадар Туркистон вилояти ҳарбий губернатори вазифасида турган Д.И. Романовскийнинг хотираларидир. Романовскийнинг мазкур хотира асарининг қиммати шундаки, у, аввало, ўзи шоҳиди бўлган воқеаларни ҳикоя қилади ва шу билан бирга, у ёки бу воқеани асослаш учун аниқ далилларга мурожаат қилади ҳамда ўзи гувоҳи бўлмаган воқеаларни баён қилганда Черняевнинг хабарномалари, ҳисоботлар, йўриқномалар, хонликлар билан олиб борилган дипломатик ёзишмалар ва бошқа расмий ҳужжатларни илова қилади. Шуларнинг ичида Черняевнинг императорга йўллаган ҳисобот ва хабарномалари Тошкент истилосини ўрганишда қимматли манба ҳисобланади. Чунки генерал Черняев ўз ҳукмдорига йўллаган ҳисобот ва хабарномаларида бор ҳақиқатни баён қилишга ҳаракат қилган ва ўз даврида булар давлат аҳамиятига молик махфий ҳужжатлар ҳисобланган. Биз мазкур мақолада Д.И. Романовскийнинг хотиралари ҳамда унда илова қилинган расмий ҳужжатлар, жумладан, Черняевнинг ҳисобот ва хабарномаларига таянган ҳолда Тошкент истилосини бугунги кун нуқтаи назаридан яна бир бор кўздан кечиришга ҳаракат қиламиз.\nЯнги босиб олинган ўлкага Сирдарё линиясини қўшган ҳолда чор ҳукумати 1865 йилнинг бошида Оренбургга бўйсунувчи Туркистон вилоятини шакллантиради. Бундан мақсад истило қилинган бутун ҳудудни қаттиқ ҳимоя қилиш учун генерал Черняевга барча маъмурий ва ҳарбий имкониятларни яратиб беришдан иборат эди. Чимкент истило қилингандан сўнг, чор маъмуриятининг янги ҳудудларни истило қилишни вақтинча тўхтатиб туриш ҳақидаги таклифига қарамасдан, Черняев Тошкентни истило қилиш ҳаракатларини бошлаб юборади.\nҚўқон хонлиги ҳудудларининг бирин-кетин қўлдан кетаётганлиги Бухоро амирини бефарқ қолдиролмайди. Самарқандда тўпланган Бухоро амири қўшинлари Ўратепа томон ҳаракат қилиб, унинг илғор қисмлари Қўқон хонлиги ҳудудларига ўта бошлайди. Бухоро амири Қўқон хонлигининг ички ишларига аралашишни кўзлаб, Тошкент мудофаасини ҳам ўз қўлига олишга интилаётган эди. Шу кунларда Тошкент аҳолисининг Қўқон хонига, шунингдек, унинг ҳокимиятини кўзлаб иш олиб бораётган Алимқулга ҳам ихлоси баланд эмасди. Ўрта Осиёда Бухоро амирининг обрўси баланд бўлиб, у енгилмас ва ғозий амир ҳисобланар, шу боисдан босқин хавфи олдида Тошкент аҳолиси нажот кўзини Бухоро амирига тиккан эди.\nМазкур жараёнларни синчковлик билан кузатиб турган генерал Черняев зудлик билан Тошкент устига юришга қарор қилади. Черняевнинг Тошкентга юриши маълум бир ўзбошимчаликлардан ҳам холи эмасди. Чунки, юқорида таъкидланганидек, ушбу масала юзасидан у марказий ҳокимиятнинг розилигини олмаган эди. Марказий ҳокимият эса генералнинг бундай ҳаракатларига хайрихоҳлик билдирмас, иккинчи томондан эса бутун ўлка мудофааси зиммасига юкланган Туркистон вилояти ҳарбий губернаторининг ўзбошимчаликларига жиддий тўсқинлик ҳам қилмасди. Ўша кезларда ҳали Туркистон вилояти губернатори Оренбург генерал-губернаторига бўйсуниб, янги тайинланган генерал-губернатор 1865 йилнинг ёзи давомида ўлкани айланиб чиқиши ва бу борадаги ўз мулоҳазаларини ҳукуматга баён қилиши лозим эди.\nТошкентнинг Бухоро амири таъсирига тушиб қолишидан хавфсираган Черняев Оренбург генерал-губернаторининг хулосасини кутиб ўтирмасдан шошилинч Тошкентга юриш бошлайди. Аммо ўша пайтда ўз кучларининг Тошкент истилоси учун етарли эканлигига кўзи етмаган генерал сув манбаини эгаллаш орқали шаҳарни ўзига тобе қилишни режалаштириб, Тошкентдан 25 чақирим шимоли-шарқда, Чирчиқ дарёсининг чап қирғоғида жойлашган Ниёзбек қалъасига юриш қилади. Икки кунлик мудофаа жангларидан сўнг 1865 йилнинг 29 апрелида Ниёзбек қалъаси таслим бўлади. Тошкентдан ёрдамга келган 3000 кишилик ҳимоячилар эса рус артиллерияси зарбаларига дош беролмасдан чекинишга мажбур бўладилар.\nТошкентнинг сув манбаини назорат қилиб турган Ниёзбек қалъасини қўлга киритган Черняев, у ерда кичикроқ ҳарбий гарнизон қолдириб, Тошкент сари юради ва 7 майда Тошкентдан 8 чақирим масофага келиб жойлашади. Тошкентга юриш олдидан у Чирчиқ дарёсининг шаҳар ва унинг атрофини сув билан таъминловчи иккита асосий ўзанини буриб юборади ва шу билан аҳолининг қаршилигини синдиришни ва шаҳарни таслим бўлишга мажбур қилишни режалаштиради.\nШаҳар аҳолиси орасидан ўзига хайрихоҳлар топиш мақсадида Черняев кенг кўламда тарғибот ишларини олиб бориб, аҳолига катта ваъдалар беради. Рус қуролининг даҳшатидан ваҳимага тушган, сув танқислиги ва очликдан азият чекаётган, хонлик бошқарувидан норози бўлган ва Черняевнинг ваъдаларига учган шаҳар аҳолиси орасидан унга хайрихоҳлар топилади. 8 май куни шаҳарнинг шимоли-шарқий қисми разведка қилинар экан, хайрихоҳлар билан келишувга мувофиқ руслар шаҳарга яқинлашиши билан улар қўриқчиларга ташланиб, шаҳар дарвозасини очиб беришлари лозим эди. Аммо шу куни Қўқондан Тошкентга 6 000 кишилик қўшин ва 40 та тўп билан Мулла Алимқулнинг келиши Черняев режаларини барбод қилади.\nШу ўринда Алимқулнинг сиёсий фаолиятини қисқача изоҳлаш фойдадан холи эмас. У асли навкатлик қипчоқлардан бўлиб, тўла исми Мулла Алиқули Ҳасанбий ўғли, онасининг исми эса Шаҳрибону биби эди. Тахминан 1832 йилда туғилган. Алиқули 20 ёшида отаси ўрнига бий бўлиб, кейинроқ Шералихоннинг ўғли Маллахон хизматига киради. У ўзининг мардлиги, довюраклиги ва шижоати билан Маллахон эътиборини қозониб, Чимёнга ҳоким қилиб тайинланади. 1863 йили Маллахоннинг ўғли Султон Сайиднинг ҳокимиятга келишида кўрсатган жонбозлиги учун Алимқул “Амирилашкар” унвони билан тақдирланади. Султон Сайид ёш бўлганлиги боис ҳокимият ишлари Алимқулнинг қўлига ўтиб, Тошкент истилоси кезларида хонлик амалда Алимқул тасарруфида эди.\nТошкент мудофаасини ўз қўлига олган Мулла Алимқул 9 май эрта тонгда 7 минг киши билан шаҳардан чиқиб руслар лагерига ҳужум уюштиради. Масофа олис (800 сажень) бўлишига қарамасдан ватан ҳимоячилари 12 та тўпдан аниқ нишонга олиб зарба уюштирганларини, снарядлар бари лагерга келиб тушганлигини Черняев очиқ эътироф этади. Мазкур жангда Мулла Алимқул оғир яраланади ва ҳимоячилар шаҳарга чекинишга мажбур бўладилар.\nМулла Алимқулнинг вафоти нафақат Тошкентда, балки бутун хонликда тушкунлик уйғотади. Халқ томонидан сайланган шаҳар раҳбарлари, жумладан собиқ Пишпак ҳокими Отабек Бухоро амирига шошилинч элчи жўнатиб, ундан Тошкентни ўз ҳимоясига олишни илтимос қиладилар. Бухородан келадиган ёрдам тошкентликларни руҳлантириб юборишидан чўчиган Черняев нима қилиб бўлса-да бухороликларнинг йўлини тўсишга ва Тошкентга ёрдам ўтказмасликка ҳаракат қилади. Шу мақсадда у Туркистонга юк олиб келган барча пароходларга Сирдарё бўйлаб Тошкентнинг тепаси сари ҳаракатланишга буйруқ бериб, Саритепада полковник Краевский қўмондонлигида маълум кучларни қолдириб, қолган кучлар билан Чиноз томон ҳаракатланади. Унинг топшириғи билан штабс-капитан Абрамов Чинозни қўлга олиб, қалъадаги қуроласлаҳа, порох ва снарядларни Чирчиқ дарёсига чўктиради ва Сирдарё кечувини йўқ қилади.\nШундан сўнг Черняев қўшинлари Тошкент сари юриб, Бухоро йўлини кўздан қочирмаслик мақсадида шаҳарнинг жануб тарафига, мудофаа деворларидан 7 чақирим масофага келиб қўнади. Қўқон билан Тошкент ўртасидаги алоқани узиш ва кечувни назорат қилиб туриш мақсадида Чирчиқ кечувига штабс-капитан Гребенкин қўмондонлигида махсус кучлар жўнатилади.\nУч тарафдан ўраб олинган шаҳар аҳли сувсизлик ва очликдан оғир аҳволда қолади. Аҳолининг озиқ-овқат тўплаш ва чорвани ўтлатиш мақсадида мажбуран шаҳар ташқарисига чиққанлари эса руслар томонидан доимий ўққа тутилиб, асирга олинади. Асирлар сўроқ қилиниб, Черняев шаҳардаги аҳволдан тўла воқиф бўлиб туради.\nОчлик ва ташналикдан қийналган шаҳар аҳлининг асосий умиди Бухородан эди. Амир ҳузурига ёрдам сўраб элчилар юборилади. Амир тошкентликларга ёрдам беришга розилик беради. Черняев бухороликларни шаҳарга йўлатмасликка қанчалик ҳаракат қилмасин, Искандарбек бошчилигида бир гуруҳ бухороликлар яширин равишда Тошкентга киришга муваффақ бўладилар ва Искандарбек мудофаага раҳбарликни ўз қўлига олади. Бухоро амирининг асосий кучлари Самарқандда тўпланган бўлиб, унинг илғор қисми Сирдарёнинг чап соҳилида пайдо бўлади. Шундай вазиятда ўзи ёзганидек, қуйидаги мулоҳазалардан келиб чиққан Черняев Тошкентни очиқ жанг билан истило қилишга қарор қилади:\n1) Шаҳар гарнизони, мудофаа чизиғининг чўзилиб кетганлиги боис, кенг масофага ёйиб ташланган ҳамда улар ҳужум қилинган нуқтага тўплангунга қадар буржларни қўлга киритиш эҳтимоли юқори.\n2) Мудофаачилар артиллерияси, гарчи кўпсонли бўлишига қарамасдан, шаҳарнинг бутун жанубий тарафи бўйлаб 15 чақирим масофага тарқоқ жойлаштирилган ва шу боисдан уларнинг ҳам ҳамжиҳатликда фаолият олиб бориши эҳтимоли кам.\n3) Шаҳар аҳолиси икки қисмга ажралган ва уларнинг русларга хайрихоҳ қисми шаҳар девори эгалланган чоғда русларга ёрдамга келишларига умид бор.\nИнженер-поручик Макаров шаҳар мудофаа истеҳкомларини кўздан кечирар экан, ҳужумни шаҳарнинг жануби-шарқий қисмига уюштирган маъқул деган фикрга келади. Бундай қарорга келинишига Бўзсувнинг ўнг соҳилида шаҳар аҳолисининг бадавлат қатлами ва барча савдогарлар жойлашганлиги ва улар русларга хайрихоҳ эканлиги, ҳужум уюштирилиши мўлжалланган тарафда эса асосан ҳарбийлар қатлами ва бухороликлар жойлашганлиги, шундай экан мазкур қисмни эгаллаш бутун шаҳарнинг эгалланишини англатиши мулоҳазаси сабаб бўлган эди. Шунингдек, ҳужумнинг бутун оқибатларига тинч аҳоли эмас, балки ҳарбийлар қатлами дучор бўлиши ҳам гўёки назарда тутилган эди. Аммо воқеаларнинг кейинги ривожи истило чоғида тинч аҳоли сираям аяб ўтирилмаганлигини кўрсатади.\nРазведка маълумотларига таянган Черняев ҳужумни 14 инчидан 15 июнга ўтар кечаси шаҳарнинг Камолон дарвозасидан бошлашга қарор қилади. Ҳужумнинг пухта режаси ишлаб чиқилиб, махсус нарвонлар ясалиб туяларга ва араваларга жойлаштирилади. Бир вақтнинг ўзида Қўйлуқда жойлашган полковник Краевский отряди Камолон дарвозасидан 8 чақирим масофада шаҳарга Қўқон томондан чалғитувчи ҳужум уюштириши режалаштирилади.\nҲужум тунда бошланганлиги ва шаҳар атрофи қалин боғлар билан қуршалганлиги боис ҳимоячилар душманни шаҳар деворларига нарвонлар билан яқинлашгунига қадар пайқамай қоладилар. Руҳоний Малов қўлида хоч ушлаганча босқинчиларни руҳлантириб олдинда боради. Мудофаачилар қаршилигини синдириб душман Камолон дарвозасидан шаҳарга бостириб киради. Шаҳар деворлари бўйлаб 14 чақирим масофада мудофаа истеҳкомларини эгаллаб, Қорасарой дарвозасига қадар етиб келган Абрамов отряди шу ердан шаҳарнинг ички қисмига ҳужум бошлайди. Шаҳар ҳимоячилари кўчаларга баррикадалар қуриб, мудофаани давом эттирадилар. Айниқса, Эски жўва бозори атрофида ҳимоячилар душманга қаттиқ қаршилик кўрсатадилар. Барча уйлар ва томларга мерганлар жойлашиб олиб, душманни ўққа тутадилар. Ишғол қилиниб, бузиб ташланган баррикадалар ўрнига ҳимоячилар зудлик билан янги баррикадалар барпо этадилар. Оғир жанглардан сўнг де-ла-Кроа ва Жемчужников отрядлари шаҳар ҳокимининг қалъасини эгаллайдилар. Шундай вазиятда ҳимоячилар сўнгги чора сифатида қалъага ўт қўядилар. Қалъада катта қурол-аслаҳа ва порох омбори жойлашган бўлиб, портлаш хавфидан босқинчилар қалъани тарк этишга мажбур бўладилар.\n16 июнга ўтар тунда полковник Краевский отряди Қўйлуқ тарафдан ҳужумга ўтиб, чекинаётган ҳимоячиларни ўққа тутади. Шаҳардан чекинаётган ҳимоячиларнинг бир қисми шошилинч Чирчиқдан кечиш жараёнида сувга ғарқ бўладилар.\nШаҳарнинг ярми эгаллаб бўлингач, Черняевнинг буйруғига биноан босқинчиларнинг асосий кучлари Камолон дарвозаси олдида тўпланади. Шу ерга аҳолининг русларга хайрихоҳ қисмидан оқсоқоллар келиб, тўла таслим бўлишга тайёр эканликларини изҳор қиладилар ва эртагаёқ шаҳарнинг барча нуфузли кишиларини, уларга қаршилик кўрсатишнинг фойдасиз эканлигини уқтириб, шу ерга олиб келишга ваъда берадилар.\nАммо кечга бориб шаҳарнинг барча кўчаларида баррикадалар янгидан барпо этилади ва ҳимоячилар янада қаттиқроқ қаршилик кўрсатишни давом эттирадилар. Бир-икки киши қўлида ойболта билан ўлимга тик бориб, бутун бошли ротага ташланиб, мардларча ҳалок бўлганлиги ҳолатлари кўплаб содир бўлганлигини Черняев ҳайрат билан қайд қилади. Босқинчилар гранаталарининг портлаши оқибатида ёнғин чиқиб, шаҳарнинг маълум қисми икки кун давомида ўт ичида қолади. Оқибатда шаҳар таслим бўлишга мажбур бўлади. 17 июнь куни оқсоқоллар ва шаҳарнинг мўътабар кишилари Черняев олдига келиб, рус ҳукуматига бўйсунишга тайёр эканликларини изҳор қиладилар. Шаҳар таслим бўлади. Дарҳол шаҳар аҳлини қуролсизлантириш ҳақида фармойиш берилади ва бу жараёнда оқсоқоллар ва аҳоли вакиллари ҳам иштирок этадилар. Аҳоли томонидан 20 та тўп ва 300 га яқин милтиқ босқинчиларга топширилади.\nИстило натижасида босқинчилар 16 та байроқ, шулардан биттаси бухороликлар байроғи, турли калибрдаги 63 та тўп, жумладан, 48 таси мисдан қуйилган сифатли тўплар, кўплаб милтиқ, 2000 пуд порох ва 10000 га яқин турли снарядларни ўлжа оладилар.\nТошкент мудофаасида Черняевнинг таъкидлашича, 5000 сарбоз ва 10000 сипоҳий иштирок этган. Ҳимоячиларнинг умумий сони 30000 кишига яқин бўлган.\nШу тариқа муҳим иқтисодий, ҳарбий-стратегик ва геосиёсий аҳамиятга эга бўлган йирик ва бой шаҳар Тошкент Россия империяси қўли остига ўтди. Босқин натижасида шаҳар ҳимоячиларининг катта қисми қаҳрамонларча ҳалок бўлади. Кичикроқ шаҳар ва қалъалар истило қилинганда рус генераллари маҳаллий аҳолидан қурбон бўлганлар сонини ўз ҳисоботларида аниқ кўрсатиши анъанага айланган эди ва бу анъана кейин ҳам давом этган. Аммо Черняевнинг ҳисоботларида ҳимоячилардан қурбон бўлганлар сони хусусида атайин сукут сақланади. Ўша пайтда шаҳарда 200 мингга яқин аҳоли истиқомат қилганлиги эътиборга олинса қурбонлар сони кам бўлмаганлигини тасаввур қилиш мумкин.\nТошкент истилосидан аввал босқинчиларда бу ерда Россияга қарам алоҳида хонлик барпо этиш режаси бўлган. Аммо истилодан кейин генерал Черняев мазкур режадан воз кечади. Генерал-адъютант Крыжановский мустақил Тошкент хонлигини барпо этишни қаттиқ туриб талаб қилишига қарамасдан, ўзаро келиштириш мақсадида Черняев ва Крыжановский Петербургга чақириб олинади ҳамда оқибатда Тошкент Россия империяси таркибига бутунлай қўшиб олинади.\nЗавоевание Ташкента в воспоминаниях русских военных XIX века\nВ статье на основе воспоминаний военного губернатора Туркестанской области Д.И.Романовского рассматривается тема завоевания Ташкента войсками Российской империи. Источником анализа являются извлечения из донесений генерала Черняева. Автор с позиций критической оценки этих донесений по – новому освещает некоторые актуальные аспекты поднятой в статье проблемы.\nTashkent Conquer by the Recollections of Russian Militaries of 19th Centure\nThe given article states the theme of conquer of Tashkent by troops of Russian empire spoken by sources recollections of a military gubernator of Turkistan D.I. Romanovsky. The sources of analyzed materials which given by general Chernyaev. The author with the position of critical evaluation of these materials proof some of new aspects raised problems of the article.\n Тарихшунослик муаммолари бўйича батафсил қаранг: Ўзбекистоннинг янги тарихи. Биринчи китоб. Туркистон чор Россияси мустамлакачилиги даврида. Тошкент, 2000. 450–460-бетлар\n Заметки по Среднеазиатскому вопросу Романовского Д.И. СПб., 1868\n Д.И. Романовский. Кўрсатилган асар. 32-бет\n Извлечения из донесения генерала Черняева от 2 мая 1865 г. / Қаранг: Романовский Д.И. Кўрсатилган асар. 155-бет\n Романовский Д.И. Кўрсатилган асар, 32–33-бетлар. 4 Извлечения из донесения …, 157-бет\n Извлечения из донесения …, 157-бет\n Извлечения из донесения генерала Черняева от 11 мая 1865 г. / Романовский Д.И. Кўрсатилган асар. 157-бет\n Маҳаллий манбаларда унинг исми Алиқули эканлиги қайд қилинишига қарамасдан, рус манбалари ва илмий адабиётларда Алимқул шаклида қабул қилинган\n Илҳомов З.А. Алиқули Амирлашкар ва унинг Қўқон хонлиги сиёсий тарихида тутган ўрни. Тарих фанлар номзоди. …дис. Тошкент, 2004. 64–65-бетлар\n Муҳаммад Азиз Марғилоний. Тарихи Азизий. Тошкент: Маънавият, 1999. 108–110-бетлар\n Извлечения из донесения…, 158-бет\n Извлечения из донесения генерала Черняева от 11 июня 1865 г. За № 2085 … 160-бет\n Извлечения из донесения генерала Черняева от 7 июля 1865 г. / Қаранг: Романовский Д.И. Кўрсатилган асар, 164-бет\n Ўша манба, 164–165-бетлар\n Ўша жойда, 165-бет\n Ўша манба, 166-бет\n Ўша манба, 167-бет\n Ўша манба, 168-бет\n Ўша манба, 169-бет\nPrevious Шош воҳаси фақиҳлари мероси